qundao/data-zh-poetry huggingface dataset:
鹧鸪天·天遣丰年祝母龄
作者：邹应博
朝代：宋
体裁：词

天遣丰年祝母龄。人人安业即安亲。探支十日新阳福，来献千秋古佛身。儿捧盏，妇倾瓶。更欣筵上有嘉宾。紫驼出釜双台馈，玉节升堂两使星。
鹧鸪天·诸佛林中女寿星
作者：邹应博
朝代：宋
体裁：词

诸佛林中女寿星。千祥百福产心田。喜归王母初生地，满劝麻姑不老泉。吾梦佛，半千员。一年一佛护庭萱。数过九十从头数，四百馀零一十年。
鹧鸪天（家居日寿词）
作者：邹应博
朝代：宋

十月二十一日，吾母太淑人生日也。今年九十，仰荷乾坤垂佑，赐以福寿康宁，愿益加景覆，令其耳目聪明，手足便顺，五脏六腑，和气流通，常获平安之庆，子孙贤顺，寸禄足以供甘旨也。
诸佛林中女寿星。千祥百福产心田。喜归玉母初生地，满劝麻姑不老泉。
吾梦佛，半千员。一年一佛护庭萱。数过九十从头数，四百馀零一十年。
卜算子·满二望三时
作者：邹应龙
朝代：宋
体裁：词

满二望三时，春景方明媚。又见蟠桃结子来，王母初筵启。无数桂林山，不尽漓江水。总入今朝祝寿杯，永保千千岁。
卜算子（寿母）
作者：邹应龙
朝代：宋

满一望三时中（春三十日生），春景方明媚。又见蟠桃结子来，王母初筵启。无数桂林山，不尽漓江水。总入今朝祝寿杯，永保千千岁。
卜算子（寿母）
作者：邹应龙
朝代：宋

满一望三时中，春景方明媚。又见蟠桃结子来，王母初筵启。
无数桂林山，不尽漓江水。总入今朝祝寿杯，永保千千岁。
木兰花·玉楼春·吾家二老
作者：邹应龙
朝代：宋
体裁：词

吾家二老。
前有高平生癸卯。
若到今辰。
讵止荣华九十龄。
共惟伯母。
九十新年还又五。
五五相承。
好看重逢乙已春。
木兰花（寿伯母太夫人上官氏）
作者：邹应龙
朝代：宋
体裁：词

吾家二老。前有高平生癸卯。若到今辰。讵止荣华九十龄。共惟伯母。九十新年还又五。五五相承。好看重逢乙巳春。
游宝林寺
作者：邹应龙
朝代：宋

乳燕啼鸠三月暮，淡云疎雨午时天。
金雀花落无人管，断送韶光又一年。
游宝林寺
作者：邹应龙
朝代：宋
体裁：七言绝句

乳燕啼鸠三月暮，淡云疏雨午时天。金雀花落无人管，断送韶光又一年。
游宝盖岩
作者：邹应龙
朝代：宋

夙有斯岩约，今朝喜践盟。
路从支涧入，人在半空行。
六月如霜候，四时长雨声。
愿求容膝地，着我过浮生。
游宝盖岩
作者：邹应龙
朝代：宋
体裁：五言律诗

夙有斯岩约，今朝喜践盟。路从支涧入，人在半空行。六月如霜候，四时长雨声。愿求容膝地，著我过浮生。
登谢公楼
作者：邹应龙
朝代：宋
体裁：古风

沿岸城廓开翠屏，南山毓秀欲腾云。寺院宝塔耸苍吴，江上群峰排众青。沽酒自作太白醉，凭栏独向曲江斟。风流江左令何处，吊古吟诗谁解听。
鹧鸪天
作者：邹应龙
朝代：宋

九十吾家两寿星。今夫人赛昔夫人。百年转眼新开帙，十月循环小有春。生日到，转精神。目光如镜步如云。年年长侍华堂宴，子子孙孙孙又孙。寿母开年九十三。佳辰就养大江南。缇屏晃耀新宁国，绣斧斓斑老朴庵。倾玉斝，擘黄柑。两孙垂绶碧于蓝。便当刊颂崆峒顶，留与千年作美谈。
鹧鸪天
作者：邹应龙
朝代：宋
体裁：词

寿母开年九十三。
佳辰就养大江南。
缇屏晃耀新宁国，绣斧斓斑老朴庵。
倾玉斝，擘黄柑。
两孙垂绶碧於蓝。
便当刊颂崆峒顶，留与千年作美谈。
鹧鸪天 其四 任静江经略安抚日元夕奉亲出郊
作者：邹应龙
朝代：宋
体裁：词

綵结轻车五马随。倾城争出看花枝。笙歌十里岩前去，灯火千门月下归。莲炬引，老莱衣。蛾眉无数捲帘窥。谁知万里逢灯夕，却胜寻常三五时。
鹧鸪天·其一
作者：邹应龙
朝代：宋
体裁：词

九十吾家两寿星。今夫人赛昔夫人。百年转眼新开帙，十月循环小有春。生日到，转精神。目光如镜步如云。年年长侍华堂宴，子子孙孙孙又孙。
鹧鸪天·寿母开年九十三
作者：邹应龙
朝代：宋
体裁：词

寿母开年九十三。佳辰就养大江南。缇屏晃耀新宁国，绣斧斓斑老朴庵。倾玉斝，擘黄柑。两孙垂绶碧于蓝。便当刊颂崆峒顶，留与千年作美谈。
鹧鸪天（任静江经略安抚日元夕奉亲出郊）
作者：邹应龙
朝代：宋
体裁：词

彩结轻车五马随。倾城争出看花枝。笙歌十里岩前去，灯火千门月下归。莲炬引，老莱衣。蛾眉无数卷帘窥。谁知万里逢灯夕，却胜寻常三五时。
鹧鸪天（在朝日寿母昌国叶夫人）
作者：邹应龙
朝代：宋
体裁：词

帝里风光别是天。花如锦绣柳如烟。还逢令节春三二，又庆慈闱岁八千。斟寿斝，列长筵。子孙何以咏高年。各裒千首西湖什，一度生朝献一篇。
甘露岩
作者：邹恕
朝代：宋
体裁：五言律诗

兰若半空中，云山第几重。瀑流千丈练，鹤宿五株松。晓雨禅房黑，霜林木叶红。悬崖回首望，归思过前峰。
句
作者：邹惇礼
朝代：宋

疏直拙依附，清高无匹俦。
华子冈
作者：邹斌
朝代：宋
体裁：古风

风流晋人物，康乐性乐山。文选数十诗，大半皆林泉。未知当时士，多少肥遁贤。投书犯世网，何如康乐阡。小隐华子冈，世事成云烟。高风辋川期，师法甪里传。倘悟神仙诀，千载如眼前。
华子冈
作者：邹斌
朝代：宋

风流晋人物，康乐性乐山。文选数十诗，大半皆林泉。未知当时士，多少肥遁贤。投书犯世网，何如康乐阡。小隐华子冈，世事成云烟。高风辋川期，师法角里传。倘悟神仙诀，千载如眼前。
华子冈
作者：邹斌
朝代：宋

风流晋人物，康乐性乐山。
文选数十诗，大半皆林泉。
未知当时士，多少肥遯贤。
投书犯世网，何如康乐阡。
小隠华子冈，世事成云烟。
高风辋川期，师法甪里传。
倘悟神仙诀，千载如眼前。
游洞霄宫
作者：邹杞
朝代：宋
体裁：古风

天柱古名山，形势友列岳。神人巢其巅，咳唾半天落。白昼见云旗，清夜闻笙鹤。花源或流红，仙禽犹捣药。长歌不可见，清风洒寥廓。
一翁亭歌
作者：邹极
朝代：宋

一翁亭高半空住，老健身轻若平步。昔约隐者招不来，今日招魂返何处。亭压峻岭出茂林，百里山水如镜聚。俯窥井邑在涧底，凤台狮子沈烟雾。豁然气象心胸开，阴晴异景天际来。巧思难穷画工笔，冥搜不尽诗人才。春归谷暖花卉乱，士女游嬉情烂漫。暑风清快秋思多，玉树琼楼雪中看。时时独上凭危栏，为爱孤松不可攀。百年天畀作伴侣，偃蹇肯落尘凡间。有时携琴坐松下，竹径虽扫门常关。风吹清韵月散影，家僮不至那知还。有时为招三两客，对松置酒味松德。坏梁栋挠彼小材，大夫自是粗官职。醉来摩松鳞触手，污松以官亦何有。许由洗耳常不嗔，伯夷饿死吾无取。登亭自负只一翁，四海退者岂我同。多缘失志畏罪废，往往养誉要王公。我由兰署出持节，按道适至亲庭中。亟遭大变仅存息，无复有意图勋庸。遂沥丹诚叩天阙，乞得真馆栖玉隆。岁馀尚厌仕籍在，抽簪解组颜犹红。是非荣辱自此杜，生事无忧付农圃。种蔬植果鸡鱼肥，日具宾庖式歌舞。斯亭最后得景多，百年过半能几何。经营土木亦可止，尽取此生适而已。
一翁亭歌
作者：邹极
朝代：宋

一翁亭高半空住，老健身轻若平步。
昔约隠者招不来，今日招魂返何处。
亭压峻岭出茂林，百里山水如镜聚。
俯窥井邑在涧底，凤台狮子沈烟雾。
豁然气象心胸开，阴晴异景天际来。
巧思难穷画工笔，冥搜不尽诗人才。
春归谷暖花卉乱，士女游嬉情烂漫。
暑风清快秋思多，玉树琼楼雪中看。
时时独上凭危栏，为爱孤松不可攀。
百年天畀作伴侣，偃蹇肯落尘凡间。
有时携琴坐松下，竹径虽扫门常关。
风吹清韵月散影，家僮不至那知还。
有时为招三两客，对松置酒味松德。
坏梁栋挠彼小材，大夫自是粗官职。
醉来摩松鳞触手，污松以官亦何有。
许由洗耳常不嗔，伯夷饿死吾无取。
登亭自负只一翁，四海退者岂我同。
多缘失志畏罪废，往往养誉要王公。
我由兰署出持节，按道适至亲庭中。
亟遭大变仅存息，无復有意图勋庸。
遂沥丹诚叩天阙，乞得真馆栖玉隆。
岁余尚厌仕籍在，抽簪解组颜犹红。
是非荣辱自此杜，生事无忧付农圃。
种蔬植果鸡鱼肥，日具宾庖式歌舞。
斯亭最后得景多，百年过半能几何。
经营土木亦可止，尽取此生适而已。
句
作者：邹极
朝代：宋

愿君早作归来计，同醉园林二十春。休缘招隐空生叹，自是中心悦美官。如君报国须终老，閒健归来只一翁。
句·其一
作者：邹极
朝代：宋

愿君早作归来计，同醉园林二十春。
句·其三
作者：邹极
朝代：宋

如君报国须终老，閒健归来只一翁。
句·其二
作者：邹极
朝代：宋

休缘招隐空生叹，自是中心悦美官。
句·其二
作者：邹极
朝代：宋

休缘招隠空生嘆，自是中心悦美官。
晦堂歌为邑令朱天经作
作者：邹极
朝代：宋

吾邑有贤令，才猷足经国。政成越一考，俊誉自赫赫。既圃辟后堂，背南面西北。为爱园中景，花木皆手植。乘閒一造见，问名名未得。反覆为君思，请以晦题额。晦取用而明，非谓入宴息。韬藏莅众术，蓄养辅世德。制动本以静，对语定以默。大欲扬王庭，小亦去民忒。有如匣中剑，利在诛奸慝。又若山下泉，出乃作惠泽。公家急期会，诉牒仍堆积。一判情伪分，经目犹白黑。堂中琴寂寞，昔优今逼迫。堂内经纵横，客至君欣怿。岂无诗酒兴，相与乐暇隙。平台歌舞地，池上有瑶席。坐揖竹风细，行依桧阴直。返照亘天红，轻烟半山白。试观禽鸟细，所畏网与弋。我晦异君子，终焉兹屏迹。出处各一时，俯仰无愧色。作诗见情性，拟古丽以则。
晦堂歌为邑令朱天经作
作者：邹极
朝代：宋

吾邑有贤令，才猷足经国。
政成越一考，俊誉自赫赫。
既圃闢后堂，背南面西北。
为爱园中景，花木皆手植。
乘閒一造见，问名名未得。
反覆为君思，请以晦题额。
晦取用而明，非谓入宴息。
韬藏莅众术，蓄养辅世德。
制动本以静，对语定以默。
大欲扬王庭，小亦去民忒。
有如匣中剑，利在诛奸慝。
又若山下泉，出乃作惠泽。
公家急期会，诉牒仍堆积。
一判情僞分，经目犹白黑。
堂中琴寂寞，昔优今逼迫。
堂内经纵横，客至君欣怿。
岂无诗酒兴，相与乐暇隙。
平台歌舞地，池上有瑶席。
坐揖竹风细，行依桧阴直。
返照亘天红，轻烟半山白。
试观禽鸟细，所畏网与弋。
我晦异君子，终焉兹屏迹。
出处各一时，俯仰无愧色。
作诗见情性，拟古丽以则。
月庵歌
作者：邹极
朝代：宋

吴侯之来适荒年，政修民苏犹解悬。
庭无留讼狱屡空，百姓爱悦奸吏悛。
公余何以度永日，坐督皂隶先疏泉。
泉潴为沼浄可鑑，清范即与名俱传。
今年时丰民事简，退食纵步山之巅。
诛锄芜秽出古木，矫如虬龙上参天。
夷高培坳荫其下，百里胜景尽目前。
烂柯石局候仙侣，月庵竹榻容醉眠。
或弄瑶琴或放歌，或谈玄理或安禅。
圆虚洞照万缘息，干坤有量斯无边。
庵中主人趣高上，喜我相过时留连。
所嗟官满差迁去，肯顾衰翁须后贤。
月庵歌
作者：邹极
朝代：宋

吴侯之来适荒年，政修民苏犹解悬。庭无留讼狱屡空，百姓爱悦奸吏悛。公馀何以度永日，坐督皂隶先疏泉。泉潴为沼净可鉴，清范即与名俱传。今年时丰民事简，退食纵步山之巅。诛锄芜秽出古木，矫如虬龙上参天。夷高培坳荫其下，百里胜景尽目前。烂柯石局候仙侣，月庵竹榻容醉眠。或弄瑶琴或放歌，或谈玄理或安禅。圆虚洞照万缘息，乾坤有量斯无边。庵中主人趣高上，喜我相过时留连。所嗟官满差迁去，肯顾衰翁须后贤。
游曹山
作者：邹极
朝代：宋

一到重来二纪余，身閒方悞昔迷途。
龙迴涧合木长润，圣隠岩空峰转孤。
自放山林随处适，相逢云水有心无。
野僧见我犹生敬，我即休官祇旧儒。
游曹山
作者：邹极
朝代：宋

一到重来二纪馀，身閒方误昔迷途。龙回涧合木长润，圣隐岩空峰转孤。自放山林随处适，相逢云水有心无。野僧见我犹生敬，我即休官祇旧儒。
石䂬潺湲亭
作者：邹极
朝代：宋

危亭跨幽涧，涧水日潺湲。响与鼓钟应，静无车马喧。布金因利物，漱玉自澄源。练引千寻远，珠倾万斛繁。倚空横石壁，夹岸带山樊。涨骇天河决，湍流地轴翻。僧栖真梦觉，客至涤尘烦。不尽登临意，忘言愧有言。
石䂬潺湲亭
作者：邹极
朝代：宋

危亭跨幽涧，涧水日潺湲。
响与鼓钟应，静无车马喧。
布金因利物，潄玉自澄源。
练引千寻远，珠倾万斛繁。
倚空横石壁，夹岸带山樊。
涨骇天河决，湍流地轴翻。
僧栖真梦觉，客至涤尘烦。
不尽登临意，忘言愧有言。
赤松寺书事
作者：邹极
朝代：宋
体裁：七言律诗

宅畔池台景自幽，御风更作赤松游。岚光浓丽经梅雨，天气凄清正麦秋。插稻农夫晨赤脚，缫丝蚕妇昼蓬头。閒身免赴公家急，饱食无心为汝谋。
鉴泉歌为邑令吴无求作
作者：邹极
朝代：宋

鉴泉之窦山之麓，百年芜秽暗渟滀。吴侯天与仁智资，退食俯窥嗟不足。试披沙滓凿为沼，深才数尺阔盈幅。迸流日夕不可穷，碎如珠玑瑩如玉。南邻野叟号逍遥，漱石枕泉真所欲。一来临视推不去，草草杯盘勉君速。解衣款入凌阴坐，六月正午忘暑毒。涤烦沃渴汲复溢，长流清风去残酷。此鉴不窥示养正，用明岂特须眉烛。巧非镕范净非磨，应物无心奸自伏。宝奁青铜世所贵，凤舞龙盘耀人目。勿轻勺水当静观，能动天关翻地轴。主人宝此方澄清，野叟挠之安敢渎。举觞随分拥叵罗，醉狂拟学鸳鸯浴。世无秦法饮无禁，心动胆张惊且缩。可怜渫在百里间，四海王明俱受福。显幽用舍姑置之，君颜渐淍吾发秃。相逢一顾一回笑，满酌为君歌此曲。
鉴泉歌为邑令吴无求作
作者：邹极
朝代：宋
体裁：古风

鉴泉之窦山之麓，百年芜秽暗渟滀。吴侯天与仁智资，退食俯窥嗟不足。试披沙滓凿为沼，深才数尺阔盈幅。迸流日夕不可穷，碎如珠玑莹如玉。南邻野叟号逍遥，漱石枕泉真所欲。一来临视推不去，草草杯盘勉君速。解衣款入凌阴坐，六月正午忘暑毒。涤烦沃渴汲复溢，长流清风去残酷。此鉴不窥示养正，用明岂特须眉烛。巧非镕范净非磨，应物无心奸自伏。宝奁青铜世所贵，凤舞龙盘耀人目。勿轻勺水当静观，能动天关翻地轴。主人宝此方澄清，野叟挠之安敢渎。举觞随分拥叵罗，醉狂拟学鸳鸯浴。世无秦法饮无禁，心动胆张惊且缩。可怜渫在百里间，四海王明俱受福。显幽用舍姑置之，君颜渐淍吾发秃。相逢一顾一回笑，满酌为君歌此曲。
鑑泉歌为邑令吴无求作
作者：邹极
朝代：宋

鑑泉之窦山之麓，百年芜秽暗渟滀。
吴侯天与仁智资，退食俯窥嗟不足。
试披沙滓凿为沼，深纔数尺阔盈幅。
迸流日夕不可穷，碎如珠玑莹如玉。
南邻野叟号逍遥，潄石枕泉真所欲。
一来临视推不去，草草杯盘勉君速。
解衣款入凌阴坐，六月正午忘暑毒。
涤烦沃渴汲復溢，长流清风去残酷。
此鑑不窥示养正，用明岂特鬚眉烛。
巧非镕范浄非磨，应物无心奸自伏。
宝奁青铜世所贵，凤舞龙盘耀人目。
勿轻勺水当静观，能动天关翻地轴。
主人宝此方澄清，野叟挠之安敢渎。
举觞随分拥叵罗，醉狂拟学鸳鸯浴。
世无秦法饮无禁，心动胆张惊且缩。
可怜渫在百里间，四海王明俱受福。
显幽用舍姑置之，君颜渐淍吾髮秃。
相逢一顾一回笑，满酌为君歌此曲。
题县簿清心亭
作者：邹极
朝代：宋
体裁：七言律诗

君向池边展旧亭，坐临止水觉心清。暑风菡萏尘难染，霜月苍烝节更明。对酒独醒公外况，隔墙人语静中声。谁怜老凤堪栖棘，梦断韶音奏九成。
题招福寺檀栾轩
作者：邹极
朝代：宋

开轩得幽致，槛外筑檀栾。日射黄金碎，风敲碧玉寒。暑清移榻就，雪煖拥炉看。一水尘埃隔，壶中境界宽。出郭渡清溪，僧閒昼掩扉。造轩惟爱竹，植杖即披衣。家舍杯盘近，村庄鸡犬肥。频来君莫厌，倒载夜深归。
题招福寺檀栾轩·其一
作者：邹极
朝代：宋

开轩得幽致，槛外筑檀栾。
日射黄金碎，风敲碧玉寒。
暑清移榻就，雪暖拥炉看。
一水尘埃隔，壶中境界宽。
题招福寺檀栾轩·其一
作者：邹极
朝代：宋

开轩得幽致，槛外筑檀栾。日射黄金碎，风敲碧玉寒。暑清移榻就，雪煖拥炉看。一水尘埃隔，壶中境界宽。
题招福寺檀栾轩·其二
作者：邹极
朝代：宋
体裁：五言律诗

出郭渡清溪，僧閒昼掩扉。造轩惟爱竹，植杖即披衣。家舍杯盘近，村庄鸡犬肥。频来君莫厌，倒载夜深归。
题显阳寺疏快轩
作者：邹极
朝代：宋
体裁：五言律诗

溪边穿小径，寺后起幽轩。伐使恶木尽，养教修竹繁。閒听渔唱静，卧隔市场喧。疏快宜人处，追惟子美言。
临终歌
作者：邹梦遇
朝代：宋
体裁：古风

嘉木扶疏兮，鸟鸣关关。暑风舒徐兮，庭中閒閒。起视天宇兮，浩乎虚澄。
曹山
作者：邹毅
朝代：宋

白云深处到林丘，曹洞根深地更幽。圣隐岩前山杳杳，回龙亭下水悠悠。凉侵客枕秋风活，光抱禅关桂影秋。尘足未堪康乐屐，得閒聊伴省郎游。
曹山
作者：邹毅
朝代：宋

白云深处到林丘，曹洞根深地更幽。
圣隠岩前山杳杳，迴龙亭下水悠悠。
凉侵客枕秋风活，光抱禅关桂影秋。
尘足未堪康乐屐，得閒聊伴省郎游。
上慧力寺
作者：邹登龙
朝代：宋
体裁：五言律诗

今代空王宅，前朝处士家。牛车回象藏，鹿苑发龙华。松密风生树，江空月在沙。阇黎饭钟后，邀我试新茶。
从军行
作者：邹登龙
朝代：宋
体裁：古风

年少良家子，投身事西北。金鸣斗马嘶，萧萧短兵发。夜战祁连山，断甲溅腥血。番部带箭降，番酋连阵没。勒功纪燕然，椎鼓归汉阙。
入投龙洞
作者：邹登龙
朝代：宋

行入投龙洞，青青见竹竿。暮云生道树，夜月满仙坛。枯藓沿崖古，长松绕涧寒。三生清净福，独此愧黄冠。
入投龙洞
作者：邹登龙
朝代：宋

行入投龙洞，青青见竹竿。
暮云生道树，夜月满仙坛。
枯藓沿崖古，长松绕涧寒。
三生清浄福，独此愧黄冠。
关山月
作者：邹登龙
朝代：宋

行人十年归不得，夜上戍楼看明月。楼中星斗连太白，楼外关山雁飞绝。雁飞绝，归不得，镜里青蛾怨离别。前年出幽燕，明月何团圆。去年上祁连，明月复婵娟。月明照我长枕戈，胡儿未灭将柰何。凭谁寄书问常娥，征衲不来霜霰多。
关山月
作者：邹登龙
朝代：宋

行人十年归不得，夜上戍楼看明月。
楼中星斗连太白，楼外关山鴈飞绝。
鴈飞绝，归不得，镜裏青蛾怨离别。
前年出幽燕，明月何团圆。
去年上祁连，明月復婵娟。
月明照我长枕戈，胡儿未灭将柰何。
凭谁寄书问常娥，征衲不来霜霰多。
和竹里苏材叔见梅怀友韵
作者：邹登龙
朝代：宋

徘徊江路侧，何以慰相思。
阳彩来寒树，贞姿倚暮篱。
飘零怀远道，辽索负芳时。
伫立幽吟苦，余怀将诉谁。
和竹里苏材叔见梅怀友韵
作者：邹登龙
朝代：宋

徘徊江路侧，何以慰相思。阳彩来寒树，贞姿倚暮篱。飘零怀远道，辽索负芳时。伫立幽吟苦，馀怀将诉谁。
咏怀
作者：邹登龙
朝代：宋

洪河相绵缠，嘉宅良可卜。
苍松荫长蹊，丛梅馥四屋。
过庭白水流，飞鸣漱寒玉。
游目俯灵景，抱杖委繁俗。
长吟畅幽怀，理琴展清曲。
岂不企凌厉，而乃伤局促。
吉士抗遐踪，幽幽聚灵族。
咏怀
作者：邹登龙
朝代：宋

洪河相绵缠，嘉宅良可卜。苍松荫长蹊，丛梅馥四屋。过庭白水流，飞鸣漱寒玉。游目俯灵景，抱杖委繁俗。长吟畅幽怀，理琴展清曲。岂不企淩厉，而乃伤局促。吉士抗遐踪，幽幽聚灵族。
宫词
作者：邹登龙
朝代：宋
体裁：七言绝句

内人倚遍玉楼东，晓色开云腊雪融。羯鼓一声花尽拆，三郎自唤作天公。
寄云林杨少云自衡之桂
作者：邹登龙
朝代：宋
体裁：五言律诗

问讯杨夫子，经年客异乡。南浮湘水远，西望楚天长。五岭梅花发，孤城草色荒。白云遥满目，曷久住炎方。
寄呈后村刘编修
作者：邹登龙
朝代：宋

众作纷纷等噪蝉，先生中律更鈎玄。
如开元可二三子，自晚唐来数百年。
人竞宝藏南岳藁，商留金易后村编。
傥令舐鼎随鸡犬，凡骨从今或可仙。
寄呈后村刘编修
作者：邹登龙
朝代：宋

众作纷纷等噪蝉，先生中律更钩玄。如开元可二三子，自晚唐来数百年。人竞宝藏南岳藁，商留金易后村编。傥令舐鼎随鸡犬，凡骨从今或可仙。
寄苍山曾子实
作者：邹登龙
朝代：宋

东湖从此别，嘉会邈无期。望远音书阻，思君岁月驰。春云山隔断，秋雨雁归迟。欲见崆峒使，梅花寄一枝。
寄苍山曾子实
作者：邹登龙
朝代：宋

东湖从此别，嘉会邈无期。
望远音书阻，思君岁月驰。
春云山隔断，秋雨鴈归迟。
欲见崆峒使，梅花寄一枝。
山上有白云
作者：邹登龙
朝代：宋
体裁：古风

山上有白云，浮阴翳阳光。亭亭飒缤纷，出岫高飞翔。飞翔长在望，远匪千里隔。莫以秋风来，吹散无踪迹。
岁晚怀愚斋赵叔愚壶山宋谦父
作者：邹登龙
朝代：宋
体裁：古风

忽忽岁将暮，烈烈北风凉。霏霏雨素雪，皎皎南枝芳。懆懆念良友，茕茕在他乡。盈盈一水隔，迢迢道路长。悠悠无信音，戚戚重感伤。翩翩化双鹤，去去与同翔。
巫山高
作者：邹登龙
朝代：宋

巫山巃嵷巫峡曲，一十二峰浅凝绿。老猿化石悬巅崖，矗矗陵云扫坛竹。九灵少女列仙从，佩玉鸣銮乘綵凤。飞魂走魄归瑶宫，紫箫吹断荆王梦。
巫山高
作者：邹登龙
朝代：宋

巫山巃嵸巫峡曲，一十二峰浅凝绿。
老猿化石悬巅崖，矗矗陵云扫坛竹。
九灵少女列仙从，佩玉鸣銮乘綵凤。
飞魂走魄归瑶宫，紫箫吹断荆王梦。
幽事
作者：邹登龙
朝代：宋
体裁：七言绝句

闲携小斧删梅树，自缚枯藤补菊篱。烧柏子香读周易，滴荷花露写唐诗。
戴式之来访惠石屏小集
作者：邹登龙
朝代：宋

诗翁香价满江湖，肯访西郊隐者居。瘦似杜陵常戴笠，狂如贾岛少骑驴。但存一路征行藁，安用诸公介绍书。篇易百金宁不售，全编遗我定交初。
戴式之来访惠石屏小集
作者：邹登龙
朝代：宋

诗翁香价满江湖，肯访西郊隠者居。
瘦似杜陵常戴笠，狂如贾岛少骑馿。
但存一路征行藁，安用诸公介绍书。
篇易百金宁不售，全编遗我定交初。
月洲李贾友山捧檄来淦访我梅下示教禁体物语咏梅佳句今岁梅开月洲仙去追和元韵感此良友
作者：邹登龙
朝代：宋

庭前有奇树，幽艳发寒柯。寂寂众芳歇，绵绵生意多。孤根依岭表，高节委岩阿。清友今何在，悠悠空逝波。
月洲李贾友山捧檄来淦访我梅下示教禁体物语咏梅佳句今岁梅开月洲仙去追和元韵感此良友
作者：邹登龙
朝代：宋

庭前有奇树，幽艷发寒柯。
寂寂众芳歇，绵绵生意多。
孤根依岭表，高节委岩阿。
清友今何在，悠悠空逝波。
梅花
作者：邹登龙
朝代：宋
体裁：七言绝句

约臂金寒拓绮疏，搔头玉重压香酥。含章檐下新妆额，试启菱花得似无。
步出城东门
作者：邹登龙
朝代：宋

步出城东门，与子各执手。遥望冢累累，悲风发陇首。长松自青青，枯根带骨朽。人生如朝露，嘉命那可久。世无王子乔，何诀以固寿。感慨徒悲伤，欢言且饮酒。
步出城东门
作者：邹登龙
朝代：宋

步出城东门，与子各执手。
遥望冢纍纍，悲风发陇首。
长松自青青，枯根带骨朽。
人生如朝露，嘉命那可久。
世无王子乔，何诀以固寿。
感慨徒悲伤，欢言且饮酒。
水亭
作者：邹登龙
朝代：宋
体裁：七言律诗

阑槛玲珑直又横，半临池水着新亭。拟招鹭宿栽添苇，怕碍鱼行掠去萍。五月藕花千样锦，四时山色一般青。有闲来此寻幽赏，莫看人间淡墨屏。
江南春
作者：邹登龙
朝代：宋

玲珑楼阁江城晚，杨柳丝丝凝碧烟。
飞燕不归春满地，百花香裏听啼鹃。
江南春
作者：邹登龙
朝代：宋

玲珑楼阁江城晚，杨柳丝丝凝碧烟。飞燕不归春满地，百花香里听啼鹃。
江居
作者：邹登龙
朝代：宋

独作幽居计，江边屋数间。
水流天自在，心远地宽闲。
鉏月栽梅树，移云迭石山。
白鸥盟欲结，倚杖看潺湲。
江居
作者：邹登龙
朝代：宋

独作幽居计，江边屋数间。水流天自在，心远地宽闲。锄月栽梅树，移云叠石山。白鸥盟欲结，倚杖看潺湲。
游仙
作者：邹登龙
朝代：宋

人命如朝露，寿非金石坚。安得傅六翮，飘飘凌紫烟。夕梦一道士，羽衣何翩跹。邀我与之去，同上扶桑巅。道遇青童君，授以东华篇。读之三百遍，忽若骨已仙。道士复谓我，玄诀未可传。赐我以琼浆，饮之享遐年。明发寂无睹，孤鹤翔九天。
游仙
作者：邹登龙
朝代：宋

人命如朝露，寿非金石坚。
安得傅六翮，飘飘凌紫烟。
夕梦一道士，羽衣何翩跹。
邀我与之去，同上扶桑巅。
道遇青童君，授以东华篇。
读之三百遍，忽若骨已仙。
道士復谓我，玄诀未可传。
赐我以琼浆，饮之享遐年。
明发寂无覩，孤鹤翔九天。
游仰山寺
作者：邹登龙
朝代：宋

施地开金刹，神因结佛缘。怪松盘獭径，古木护龙渊。云裹春山乱，禽啼夜月圆。路遥归不得，好借上方眠。
游仰山寺
作者：邹登龙
朝代：宋

施地开金剎，神因结佛缘。
怪松盘獭径，古木护龙渊。
云裹春山乱，禽啼夜月圆。
路遥归不得，好借上方眠。
游玉笥山
作者：邹登龙
朝代：宋
体裁：五言律诗

玉笥凌空后，玄都诏吏仙。荒坛深覆草，峭壁响流泉。石洞随龙蛰，金丹许鹤传。夜深捣药鸟，啼破翠微烟。
溪村
作者：邹登龙
朝代：宋

兀兀小桥西，人家住绕溪。云山当户入，竹树出檐齐。风急花初尽，春深莺乱啼。稻畦新雨足，稚子亦锄犁。
溪村
作者：邹登龙
朝代：宋

兀兀小桥西，人家住绕溪。
云山当户入，竹树出檐齐。
风急花初尽，春深鶑乱啼。
稻畦新雨足，穉子亦鉏犁。
滕阁怀古
作者：邹登龙
朝代：宋
体裁：五言律诗

凭高独展眺，风叶乱鸣秋。銮舞自空阁，渔歌尚晚舟。卷帘山历历，倚槛水悠悠。月出江城暮，凄凉万古愁。
王氏山居
作者：邹登龙
朝代：宋

闻道山居好，林深远俗情。茶烟熏壁暗，萝月射窗明。学稼修禾谱，栽花识药名。无人觉幽隐，为有读书声。
王氏山居
作者：邹登龙
朝代：宋

闻道山居好，林深远俗情。
茶烟熏壁暗，萝月射窗明。
学稼修禾谱，栽花识药名。
无人觉幽隠，为有读书声。
秋夜怀菊山沈庄可
作者：邹登龙
朝代：宋
体裁：古风

凉风动金旻，奄忽寒节至。百卉俱萎垂，梧桐亦飘坠。明月入我牖，展转不能寐。顾影重伤心，思君长下泪。
秋夜长曲
作者：邹登龙
朝代：宋
体裁：古风

碧帘挂雨秋容老，寂寞江城暝烟草。流苏帐冷屏山低，蜜炬香销睡常早。梦惊离绪牵愁入，翠被寒侵泪花湿。思美人兮天一方，乌啼月落西风急。
结客少年场
作者：邹登龙
朝代：宋
体裁：古风

并儿任气侠，年少肝胆雄。锦臂金弹丸，银鞍玉花骢。腰插三尺剑，手开二石弓。轻生重大义，一战朔庭空。斩取戎王头，捷奏甘泉宫。
西郊梅开怀吟轩周献父
作者：邹登龙
朝代：宋
体裁：五言律诗

仲冬寒气盛，玄云停故阴。嘉树厉清节，孤芳洁素心。幽幽荧岁落，皎皎隔尘侵。折寄无来使，山川迥且深。
赵承远云扃
作者：邹登龙
朝代：宋

闻道幽居好，栖云结数椽。庭深关竹雨，衣润染茶烟。岚气生朝壁，湍声入夜弦。半生飞动意，未得痼林泉。
赵承远云扃
作者：邹登龙
朝代：宋

闻道幽居好，栖云结数椽。
庭深关竹雨，衣润染茶烟。
岚气生朝壁，湍声入夜絃。
半生飞动意，未得痼林泉。
送云巢曾校勘赴召
作者：邹登龙
朝代：宋

高卧云巢久，云生处士衣。忽闻颁诏札，催入侍经帏。朝野名虽盛，山林志莫违。好归清涧隐，富贵有危机。
送云巢曾校勘赴召
作者：邹登龙
朝代：宋

高卧云巢久，云生处士衣。
忽闻颁诏札，催入侍经帏。
朝野名虽盛，山林志莫违。
好归清涧隠，富贵有危机。
送表兄赵奏院赴南外知宗
作者：邹登龙
朝代：宋
体裁：七言律诗

御屏往往题名字，朝路彬彬蔼荐书。天许留中监邸奏，日求补外得堂除。暂烦龙种司瑶籍，行立鸳班侍玉舆。丙枕或思前夜席，庚邮宁肯后锋车。
采莲曲
作者：邹登龙
朝代：宋
体裁：古风

平湖淼淼莲风清，花开映日红妆明。一双鸂鶒忽飞去，为惊花底兰桡鸣。兰桡荡漾谁家女，云妥髻鬟黛眉妩。采采荷花满袖香，花深忘却来时路。
长门怨
作者：邹登龙
朝代：宋
体裁：乐府曲辞

怨杀宫门不忍开，无情孤月暗苍苔。而今痛惜珊瑚枕，曾是君王赐御来。
青楼曲
作者：邹登龙
朝代：宋

青楼女儿十五六，翠掠云鬟妙装束。千金学舞拜部头，新来教得凉州曲。锦鞯少年被花恼，醉把金钗换香草。西风楼前秋雁飞，舞衣狼籍花颠倒。
青楼曲
作者：邹登龙
朝代：宋

青楼女儿十五六，翠掠云鬟妙装束。
千金学舞拜部头，新来教得凉州曲。
锦鞯少年被花恼，醉把金钗换香草。
西风楼前秋鴈飞，舞衣狼籍花颠倒。
题杜少陵草堂图
作者：邹登龙
朝代：宋

背郭好林塘，诛茅作草堂。因吟白鸦谷，为卜碧鸡坊。笼竹和烟净，江梅带雪香。四松经丧乱，阅世几风霜。
题杜少陵草堂图
作者：邹登龙
朝代：宋

背郭好林塘，诛茅作草堂。
因吟白鸦谷，为卜碧鸡坊。
笼竹和烟浄，江梅带雪香。
四松经丧乱，阅世几风霜。
山矾
作者：邹艮山
朝代：宋

折来随意插铜壶，能白能香雪不如。匹似梅花输一著，枝肥叶密欠清癯。
句
作者：邹补之
朝代：宋

曲江丞相言不售，范阳烽火连京畿。
题古城岩
作者：邹补之
朝代：宋

依然雉堞古城基，开创由来自汉隋。
南北两门余旧日，黔黎百岁话当时。
循山㶁㶁陈公堨，凿石岩岩葛令碑。
万丈悬崖如削玉，也应容我恣题诗。
题古城岩
作者：邹补之
朝代：宋

依然雉堞古城基，开创由来自汉隋。南北两门馀旧日，黔黎百岁话当时。循山㶁㶁陈公堨，凿石岩岩葛令碑。万丈悬崖如削玉，也应容我恣题诗。
山居寓兴
作者：邹輗
朝代：宋
体裁：七言绝句

花阴不正月将西，欲到溪边步懒移。坐对前山无一语，此心惟有古人知。
谒毛竹间先生
作者：邹輗
朝代：宋
体裁：七言绝句

不辱其身不辱亲，要明圣学尽人伦。岂为媚世文章士，养就中和万古春。
道谒朱晦庵先生
作者：邹輗
朝代：宋

武夷洞前皎月生，归人近得坦途行。阴霾涤尽无纤翳，远彻乾坤一样明。野意凄凉远俗情，出门一笑乱山青。痴儿白昼犹鼾睡，可是无人会唤醒。
道谒朱晦庵先生·其一
作者：邹輗
朝代：宋

武夷洞前皎月生，归人近得坦途行。阴霾涤尽无纤翳，远彻乾坤一样明。
道谒朱晦庵先生·其一
作者：邹輗
朝代：宋

武夷洞前皎月生，归人近得坦途行。
阴霾涤尽无纤翳，远彻干坤一样明。
道谒朱晦庵先生·其二
作者：邹輗
朝代：宋
体裁：七言绝句

野意凄凉远俗情，出门一笑乱山青。痴儿白昼犹鼾睡，可是无人会唤醒。
题读书林
作者：邹輗
朝代：宋

诸君着意读书林，好去鸢鱼箇裏寻。
不必浪浮空记诵，且须识取各人心。
题读书林
作者：邹輗
朝代：宋

诸君著意读书林，好去鸢鱼个里寻。不必浪浮空记诵，且须识取各人心。
全州尹氏观
作者：邹野夫
朝代：宋
体裁：七言绝句

不嫁当年自薄情，一朝跨鹤上青冥。人间有女能如此，羞杀天边织女星。
题义门胡氏华林书院
作者：邺雍
朝代：宋

大易谈余庆，胡君世聚居。
家声先孝弟，庭训守诗书。
百堵环堂宇，千箱助岁储。
荣逢平治日，天监表门闾。
题义门胡氏华林书院
作者：邺雍
朝代：宋

大易谈馀庆，胡君世聚居。家声先孝弟，庭训守诗书。百堵环堂宇，千箱助岁储。荣逢平治日，天监表门闾。
凉轩
作者：郎几
朝代：宋

伟哉言偃室，室外构凉轩。
到觉一襟爽，坐祛三伏暄。
植筠怜节操，引水爱潺湲。
公暇无余事，逍遥此释烦。
凉轩
作者：郎几
朝代：宋

伟哉言偃室，室外构凉轩。到觉一襟爽，坐祛三伏暄。植筠怜节操，引水爱潺湲。公暇无馀事，逍遥此释烦。
涼軒
作者：郎几
朝代：宋

偉哉言偃室，室外構涼軒。
到覺一襟爽，坐祛三伏暄。
植筠憐節操，引水愛潺湲。
公暇無餘事，逍遙此釋煩。
送程給事知越州
作者：郎淑
朝代：宋

三朝藩屏寵光頻，四紀清名動搢紳。
肯效懷章驚邸吏，獨能持節屈戎人。
千巖秀氣歸華藻，五嶺殊功簡紫宸。
他日會居衡石地，荆州雖老實臺臣。
送程给事知越州
作者：郎淑
朝代：宋
体裁：七言律诗

三朝藩屏宠光频，四纪清名动搢绅。肯效怀章惊邸吏，独能持节屈戎人。千岩秀气归华藻，五岭殊功简紫宸。他日会居衡石地，荆州虽老实台臣。
送程给事知越州
作者：郎淑
朝代：宋

三朝藩屏宠光频，四纪清名动缙绅。
肯效怀章惊邸吏，独能持节屈戎人。
千岩秀气归华藻，一岭殊功简紫宸。
他日会居衡石地，荆州虽老实台臣。
访徐沖晦
作者：郎简
朝代：宋
体裁：五言律诗

湖上访高士，径深行绿苔。应闻山犬吠，知是野人来。岸帻出相接，柴门自为开。林閒清话久，薄暮榜舟回。
訪徐沖晦
作者：郎簡
朝代：宋

湖上訪高士，徑深行綠苔。
應聞山犬吠，知是野人來。
岸幘出相接，柴門自爲開。
林閒清話久，薄暮榜舟回。
呈王荆公
作者：郏亶
朝代：宋

十里松阴蒋子山，暮烟收尽梵宫宽。夜深更向紫微宿，坐久始知凡骨寒。一派石泉流沆瀣，数庭霜竹颤琅玕。大鹏汎有抟风便，还许鹪鹩附羽翰。
呈王荆公
作者：郏亶
朝代：宋

十里松阴蒋子山，暮烟收尽梵宫宽。
夜深更向紫微宿，坐久始知凡骨寒。
一派石泉流沆瀣，数庭霜竹颤琅玕。
大鹏泛有抟风便，还许鹪鹩附羽翰。
太仓隆福寺创观音院以诗百韵寄妙观大师且呈
作者：郏亶
朝代：宋

珍重妙观师，书来再三读。
不蒙促归计，乃忧旷笺牍。
疑师未相知，待我尚尘俗。
窃闻构新殿，东畔建廊屋。
圣像已完布，舍利应祈祝。
其余虽未备，想亦渐周足。
凡事在臻牢，慎勿尚遄速。
堂基不厌高，磉窠须剩筑。
间架莫求大，却须择良木。
椽桷贵稠直，楣栱要恒笃。
但得规摹成，不忧无人续。
五年纵未就，十年亦示蹙。
今生不能了，后世亦修复。
中庭要宽广，从舍须团簇。
堂前种杉桧，方丈植慈行。
冬青绕周遭，夏初香馥郁。
松篁又次之，潇洒快脸腹。
园中开数径，晚步散踡跼。
沿阶种药苗，乘间采盈掬。
川芎并地黄，幽兰间甘菊。
泡水须麦门，熬汤要莺粟。
蘘莪并狗杞，可以备蔬蔌。
葵藿及鸡冠，可以悦心目。
橘柚耀金苞，钥旗资茗粥。
四时皆要用，一奴长灌沃。
地形或褊隘，后墙可展扑。
东荣有园池，幽小类棋局，
长土可载削，凡材宜斩斸。
使之稍清旷，可以蠲烦溽。
秋至芙蕖红，春来鸭头渌。
拨刺有鲂鲤，优游栖雁骛。
菱芡交加生，藻荇参差畜。
采嚼齿牙香，牵挽襟裾绿，
楞以娱宾朋，可以施水陆。
穿渠绕吾院，高下相联属。
畎引发新声，潺湲若山谷。
细事宜先治，大道在勤督。
晨经劝群庶，夜讲诲幽独。
午间略行道，睡魔可降伏。
智灯照昏迷，慧刀破贪欲。
若夫润泽事，在师更崇肃。
为山贵覆篑，弹冠重初沐。
荤羶勿放人入，酒会当还逐。
诸宅或相混，此诗可约束。
庶令百里人，外悦更心服。
从善若转圜，慕义如凑幅。
悟者味醍醐，昧者隔纱縠。
病者解颠倒，强者销仇毒。
昆虫与草芥，一一沾慧福。
顾此区区心，提孩已怀蓄。
十三听先训，观音为眷属。
二十学於寺，有意重盖覆。
诵书小松下，夜惊老僧宿。
老僧睡不称，冥心生毁讟。
梦一白衣人，戒言勿轻触。
凌晨来谢我，道此颇惭恧。
因知此大缘，圣心已潜属。
故余昔欲仕，先此治轩垫。
无端赴辟书，万里走炎燠。
因缘论时事，乍荣复深辱。
连延未能归，非敢恋方谷。
上欲荣二亲，次欲芘诸族。
妻封子可任，行将谢微禄。
屯邅累见迫，神灵若相促。
前日除永甯，君恩殊委曲。
风物似京华，民醇无犴狱。
月给五十千百万，岁租三百斛。
兹事为未了，力辞求倅睦。
尚念虽近乡，官身甚羁拲。
黾勉终此任，庶几堪退缩。
驱驰六十年，今朝方自赎。
可为林下游，放旷比麋鹿。
幽园创书馆，诸子弄黄轴。
静室爇名香，与师评梵竺。
寺僧必钦向，师应勤训育。
童蒙傥来叩，我亦当善告。
四季饮乡人，三冬辦民浴。
其八m老姑与老姊，就可报恩鞠。
季弟与群姓，日可讲驭穆。
人生能几何，此乐难尽录。
惟师本英豪，少小已良淑。
传经建精蓝，饭众迈高躅。
飘然西北来，声华满京毂。
名山及钜院，诸公意勤缛。
师皆力辞避，许我归林麓。
兹惟吾二人，密约有昔夙。
然能蹈此语，沙金石中玉。
吾身方困踬。师誉正彪襮。
吾归不为艰，师退良难卜。
飞云谩出山，至宝欣还匵。
素志幸已酬，忘言目相瞩。
幽显若相佑，成就在忽倏。
内外期两立，缁素更纯熟。
惟吾二人者，可以共藏六。
松江多波涛，西山呜橡桷。
台岭夸石梁，庐阜诧飞瀑。
与师结真赏。轻举效鸿鹄。
相将老此身，啸歌随寝餗。
数终或归去，任缘顺所欲。
却观今日事，犹如梦中烛。
太仓隆福寺创观音院以诗百韵寄妙观大师且呈乡中诸亲旧
作者：郏亶
朝代：宋

珍重妙观师，书来再三读。
不蒙促归计，乃忧旷笺牍。
疑师未相知，待我尚尘俗。
窃闻构新殿，东畔建廊屋。
圣像已完布，舍利应祈祝。
其余虽未备，想亦渐周足。
凡事在臻牢，慎勿尚遄速。
堂基不厌高，磉窠须剩筑。
閒架莫求大，却须择良木。
椽桷贵稠直，楣栱要恒笃。
但得规摹成，不忧无人续。
五年纵未就，十年亦未蹙。
今生不能了，后世亦修復。
中庭要宽广，从舍须团簇。
堂前种杉桧，方丈植慈竹。
冬青绕周遭，夏初香馥郁。
松篁又次之，潇洒快胸腹。
园中开数径，晚步散蜷跼。
沿阶种药苗，乘閒采盈掬。
川芎并地黄，幽兰间甘菊。
泡水须麦门，熬汤要鶑粟。
蘘莪并狗杞，可以备蔬蔌。
葵藿及鸡冠，可以悦心目。
橘柚耀金苞，鎗旗资茗粥。
四时皆要用，一奴长灌沃。
地形或褊隘，后墙可展扑。
东荣有园池，幽小类棋局。
长土可裁削，凡材宜斩斸。
使之稍清旷，可以蠲烦溽。
秋至芙蕖红，春来鸭头渌。
拨剌有鲂鲤，优游栖雁鹜。
菱芡交加生，藻荇参差畜。
采嚼齿牙香，牵挽襟裾绿。
可以娱宾朋，可以施水陆。
穿渠绕吾院，高下相联属。
畎引发新声，潺湲若山谷。
细事宜先治，大道在勤督。
晨经劝羣庶，夜讲诲幽独。
午间略行道，睡魔可降伏。
智灯照昏迷，慧刀破贪慾。
若夫润泽事，在师更崇肃。
为山贵覆篑，弹冠重初沐。
荤羶勿放入，酒会当远逐。
诸宅或相混，此诗可约束。
庶令百里人，外悦更心服。
从善若转圜，慕义如凑辐。
悟者味醍醐，昧者隔纱縠。
病者解颠倒，强者销忿毒。
昆虫与草芥，一一霑慧福。
顾此区区心，提孩已怀蓄。
十三听先训，观音为眷属。
二十学于寺，有意重盖覆。
诵书小松下，夜惊老僧宿。
老僧睡不稳，冥心生毁讟。
梦一白衣人，戒言勿轻触。
凌晨来谢我，道此颇惭恧。
因知此大缘，圣心已潜属。
故余昔欲仕，先此治轩塾。
无端赴辟书，万里走炎燠。
因缘论时事，乍荣復深辱。
连延未能归，非敢恋方谷。
上欲荣二亲，次欲芘诸族。
妻封子可任，行将谢微禄。
屯邅累见迫，神灵若相促。
前日除永宁，君恩殊委曲。
风物似京华，民醇无犴狱。
月给五十千，岁租三百斛。
兹事为未了，力辞求倅睦。
尚念虽近乡，官身甚羁拲。
黾勉终此任，庶几堪退缩。
驱驰六十年，今朝方自赎。
可为林下游，放旷比麋鹿。
幽园创书馆，诸子弄黄轴。
静室爇名香，与师评梵竺。
寺僧必钦嚮，师应勤训育。
童蒙傥来叩，我亦当善告。
四季饭乡人，三冬办民浴。
老姑与老姊，就可报恩鞠。
季弟与羣侄，日可讲驩穆。
人生能几何，此乐难尽录。
惟师本英豪，少小已良淑。
传经建精蓝，饭众迈高躅。
飘然西北来，声华满京毂。
名山及鉅院，诸公意勤缛。
师皆力辞避，许我归林麓。
兹惟吾二人，密约有昔夙。
然能蹈此语，沙金石中玉。
吾身方困踬，师誉正彪襮。
吾归不为艰，师退良难卜。
飞云谩出山，至宝欣还椟。
素志幸已酬，忘言目相瞩。
幽显若相佑，成就在忽倏。
内外期两立，缁素更纯熟。
惟吾二人者，可以共藏六。
松江多波涛，西山鸣橡檞。
台岭夸石梁，庐阜诧飞瀑。
与师结真赏，轻举效鸿鹄。
相将老此身，啸歌随寝餗。
数终或归去，任缘顺所欲。
却观今日事，犹如梦中烛。
太仓隆福寺创观音院以诗百韵寄妙观大师且呈乡中诸亲旧
作者：郏亶
朝代：宋

珍重妙观师，书来再三读。不蒙促归计，乃忧旷笺牍。疑师未相知，待我尚尘俗。窃闻构新殿，东畔建廊屋。圣像已完布，舍利应祈祝。其馀虽未备，想亦渐周足。凡事在臻牢，慎勿尚遄速。堂基不厌高，磉窠须剩筑。閒架莫求大，却须择良木。椽桷贵稠直，楣栱要恒笃。但得规摹成，不忧无人续。五年纵未就，十年亦未蹙。今生不能了，后世亦修复。中庭要宽广，从舍须团簇。堂前种杉桧，方丈植慈竹。冬青绕周遭，夏初香馥郁。松篁又次之，潇洒快胸腹。园中开数径，晚步散蜷局。沿阶种药苗，乘閒采盈掬。川芎并地黄，幽兰间甘菊。泡水须麦门，熬汤要莺粟。蘘莪并狗杞，可以备蔬蔌。葵藿及鸡冠，可以悦心目。橘柚耀金苞，鎗旗资茗粥。四时皆要用，一奴长灌沃。地形或褊隘，后墙可展扑。东荣有园池，幽小类棋局。长土可裁削，凡材宜斩斸。使之稍清旷，可以蠲烦溽。秋至芙蕖红，春来鸭头渌。拨剌有鲂鲤，优游栖雁鹜。菱芡交加生，藻荇参差畜。采嚼齿牙香，牵挽襟裾绿。可以娱宾朋，可以施水陆。穿渠绕吾院，高下相联属。畎引发新声，潺湲若山谷。细事宜先治，大道在勤督。晨经劝群庶，夜讲诲幽独。午间略行道，睡魔可降伏。智灯照昏迷，慧刀破贪欲。若夫润泽事，在师更崇肃。为山贵覆篑，弹冠重初沐。荤膻勿放入，酒会当远逐。诸宅或相混，此诗可约束。庶令百里人，外悦更心服。从善若转圜，慕义如凑辐。悟者味醍醐，昧者隔纱縠。病者解颠倒，强者销忿毒。昆虫与草芥，一一沾慧福。顾此区区心，提孩已怀蓄。十三听先训，观音为眷属。二十学于寺，有意重盖覆。诵书小松下，夜惊老僧宿。老僧睡不稳，冥心生毁讟。梦一白衣人，戒言勿轻触。淩晨来谢我，道此颇惭恧。因知此大缘，圣心已潜属。故余昔欲仕，先此治轩塾。无端赴辟书，万里走炎燠。因缘论时事，乍荣复深辱。连延未能归，非敢恋方谷。上欲荣二亲，次欲芘诸族。妻封子可任，行将谢微禄。屯邅累见迫，神灵若相促。前日除永宁，君恩殊委曲。风物似京华，民醇无犴狱。月给五十千，岁租三百斛。兹事为未了，力辞求倅睦。尚念虽近乡，官身甚羁拲。黾勉终此任，庶几堪退缩。驱驰六十年，今朝方自赎。可为林下游，放旷比麋鹿。幽园创书馆，诸子弄黄轴。静室爇名香，与师评梵竺。寺僧必钦向，师应勤训育。童蒙傥来叩，我亦当善告。四季饭乡人，三冬办民浴。老姑与老姊，就可报恩鞠。季弟与群侄，日可讲驩穆。人生能几何，此乐难尽录。惟师本英豪，少小已良淑。传经建精蓝，饭众迈高躅。飘然西北来，声华满京毂。名山及钜院，诸公意勤缛。师皆力辞避，许我归林麓。兹惟吾二人，密约有昔夙。然能蹈此语，沙金石中玉。吾身方困踬，师誉正彪襮。吾归不为艰，师退良难卜。飞云谩出山，至宝欣还椟。素志幸已酬，忘言目相瞩。幽显若相佑，成就在忽倏。内外期两立，缁素更纯熟。惟吾二人者，可以共藏六。松江多波涛，西山鸣橡桷。台岭誇石梁，庐阜诧飞瀑。与师结真赏，轻举效鸿鹄。相将老此身，啸歌随寝餗。数终或归去，任缘顺所欲。却观今日事，犹如梦中烛。
失鹤
作者：郏亶
朝代：宋
体裁：五言律诗

久锁冲天鹤，金笼忽自开。无心恋池沼，有意出尘埃。鼓翼离幽砌，凌云上紫台。应陪鸾凤侣，仙岛任徘徊。
为简公约赋素琴堂
作者：郏侨
朝代：宋

素琴之堂虚且清，素琴之韵沦杳冥。神闲意定默自鸣，宫商不动谁与听。堂中道人骨不俗，貌庞形端颜瑩玉。我尝见之醒心目，宁必丝桐弦断续。呜乎靖节已死不复闻，成亏相半疑昭文。阮手钟耳相吐吞，素琴之道讵可论。道人道人听我语，纷纷世俗谁师古。金徽玉轸方步武，虚堂榜名无自苦。
为简公约赋素琴堂
作者：郏侨
朝代：宋
体裁：古风

素琴之堂虚且清，素琴之韵沦杳冥。神闲意定默自鸣，宫商不动谁与听。堂中道人骨不俗，貌庞形端颜莹玉。我尝见之醒心目，宁必丝桐弦断续。呜乎靖节已死不复闻，成亏相半疑昭文。阮手钟耳相吐吞，素琴之道讵可论。道人道人听我语，纷纷世俗谁师古。金徽玉轸方步武，虚堂榜名无自苦。
为简公约赋素琴堂
作者：郏侨
朝代：宋

素琴之堂虚且清，素琴之韵沦杳冥。
神闲意定默自鸣，宫商不动谁与听。
堂中道人骨不俗，貌庞形端颜莹玉。
我尝见之醒心目，宁必丝桐絃断续。
呜乎靖节已死不復闻，成亏相半疑昭文。
阮手钟耳相吐吞，素琴之道讵可论。
道人道人听我语，纷纷世俗谁师古。
金徽玉轸方步武，虚堂榜名无自苦。
访凌峰贤上人
作者：郏侨
朝代：宋

步入凌峰阁，寻师师未归。
凭栏寂无语，唯见白云飞。
访淩峰贤上人
作者：郏侨
朝代：宋

步入淩峰阁，寻师师未归。凭栏寂无语，唯见白云飞。
访翠微邈上人
作者：郏侨
朝代：宋

行客倦奔驰，寻师到翠微。相看无俗语，一笑任天机。曲沼淡寒玉，横山锁落晖。情根枯未得，爱此几忘归。
访翠微邈上人
作者：郏侨
朝代：宋

行客倦奔驰，寻日到翠微。
相看无俗语，一笑任天机。
曲沼淡寒玉，横山锁落晖。
情根枯未得，爱此几忘归。
隐潭
作者：郏修辅
朝代：宋

在昔知何人，凿破青山骨。飞泉直下来，千尺泻倏忽。两壁苍翠间，一阵风雷突。傍无尘埃踪，中有蛟龙窟。寒气不可向，猛势岂能屈。安得当旱年，为霖济群物。
隠潭
作者：郏修辅
朝代：宋

在昔知何人，凿破青山骨。
飞泉直下来，千尺泻倏忽。
两壁苍翠间，一阵风雷突。
傍无尘埃踪，中有蛟龙窟。
寒气不可响，猛势岂能屈。
安得当旱年，为霖济羣物。
梅氏梅楼
作者：郑上村
朝代：宋
体裁：七言绝句

山云楼头彻夜明，天风吹下读书声。劝君莫把离骚读，见说梅花恨未平。
碧玉轩
作者：郑丙
朝代：宋

长安回首远如天，解榻祇园百病痊。身世本来如寄尔，佛僧同住更悠然。筼筜千采不受暑，岩桂一枝或自妍。长与高人伴幽独，粥鱼斋鼓度流年。
碧玉轩
作者：郑丙
朝代：宋

长安回首远如天，解榻祇园百病痊。
身世本来如寄尔，佛僧同住更悠然。
篔筜千采不受暑，岩桂一枝或自妍。
长与高人伴幽独，粥鱼斋鼓度流年。
南龛山
作者：郑之才
朝代：宋

一本修柟出万蓬，挺生绵邈尚谁穷。
胡为壮烈思严老，雅爱甘棠学召公。
惟德自应存庇荫，企贤那不念英雄。
要知遗躅传无尽，时听龛崖度远风。
南龛山
作者：郑之才
朝代：宋

一本修楠出万蓬，挺生绵邈尚谁穷。胡为壮烈思严老，雅爱甘棠学召公。怀德自应存庇荫，企贤那不念英雄。要知遗躅传无尽，时听龛崖度远风。
西江月·寄张生
作者：郑云娘
朝代：宋
体裁：词

一片冰轮皎洁，十分桂魄婆娑。不施方便是何如。莫是嫦娥妒我。虽则清光可爱，奈缘好事多磨。仗谁传与片云呵。遮取霎时则个。
西江月·寄张生
作者：郑云娘
朝代：宋
体裁：词

一片冰轮皎洁，十分桂魄婆娑。不施方便是如何。莫是嫦娥妒我。虽则清光可爱，奈缘好事多磨。仗谁传与片云呵。遮取霎时则个。
海棠
作者：郑云林
朝代：宋
体裁：七言绝句

贪诗闲费一生心，水际云崖到处寻。可惜春花吾老矣，海棠烟雨闭门深。
芍药
作者：郑云林
朝代：宋
体裁：七言绝句

与春相识亦多年，今岁春胡不到园。一任阶前无芍药，免教蜂蝶两争喧。
句
作者：郑亿年
朝代：宋

人逢岁稔家余粟，地近岭南冬不冰。
句
作者：郑亿年
朝代：宋

人逢岁稔家馀粟，地近岭南冬不冰。
和孙大夫赠开江沈察判
作者：郑亿年
朝代：宋

缔构拥苍岑，空林一径深。
岚蒸四壁润，云鏁半窗阴。
都寂世尘影，但清天籁音。
若教支遁买，应倍沃洲金。
和孙大夫赠开江沈察判
作者：郑亿年
朝代：宋

缔构拥苍岑，空林一径深。岚蒸四壁润，云锁半窗阴。都寂世尘影，但清天籁音。若教支遁买，应倍沃洲金。
读邈上人翠微集
作者：郑亿年
朝代：宋
体裁：七言律诗

几年祠馆乐安闲，诗笔无闻老思悭。谩把清篇遮病眼，每逢妙语解愁颜。定知道行超尘外，不使才名落世间。从此丛林推绝唱，未应后学便相班。
送知县赵通直
作者：郑亿年
朝代：宋

仁政三年有始终，阳关声彻去匆匆。森严治已冰霜比，慈爱临民父母同。解印远瞻京阙路，挂帆高飐楚天风。不须更问昆山事，已有歌谣达帝聪。大门治邑岁年深，诒厥孙谋又到今。遗爱联绵民结恋，归途迢递柳垂阴。九茎芝草曾呈瑞，并蒂荷花已赏心。或会朝廷求政绩，何妨袖出野人吟。
送知县赵通直·其一
作者：郑亿年
朝代：宋
体裁：七言律诗

仁政三年有始终，阳关声彻去匆匆。森严治已冰霜比，慈爱临民父母同。解印远瞻京阙路，挂帆高飐楚天风。不须更问昆山事，已有歌谣达帝聪。
送知县赵通直·其二
作者：郑亿年
朝代：宋

大门治邑岁年深，诒厥孙谋又到今。遗爱联绵民结恋，归途迢递柳垂阴。九茎芝草曾呈瑞，并蒂荷花已赏心。或会朝廷求政绩，何妨袖出野人吟。
送知县赵通直·其二
作者：郑亿年
朝代：宋

大门治邑岁年深，诒厥孙谋又到今。
遗爱联绵民结恋，归途迢递柳垂阴。
九茎芝草曾呈瑞，幷蔕荷花已赏心。
或会朝廷求政绩，何妨袖出野人吟。
放队
作者：郑仅
朝代：宋

新词宛转递相传。振袖倾鬟风露前。月落乌啼云雨散，游童陌上拾花钿。
调笑转踏
作者：郑仅
朝代：宋
体裁：词

上助清欢。女伴相将，调笑入队。
春楼有女字罗敷。二十未满十五余。金钚约腕携笼去，攀枝摘叶城南隅。使君春思如飞絮。五马徘徊芳草路。东风吹鬓不可亲，日晚蚕饥欲归去。
归去。携笼女。南阳柔桑三月暮。使君春思如飞絮。五马徘徊频驻。蚕饥日晚空留顾。笑指秦楼归去。
石城女子名莫愁。家住石城西渡头。拾翠每寻芳草路，采莲时过绿苹洲。五陵豪客青楼上。醉倒金壶待清唱。风高江阔白浪飞，争催艇子操双桨。
双桨。小舟荡。唤取莫愁迎叠浪。五陵豪客青楼上。不道风高江广。千金难买倾城样。那听绕梁清唱。
绣户朱帘翠幕张。主人置酒宴华堂。相如年少多才调，消得文君暗断肠。断肠初认琴心挑。么弦暗写相思调。从来万曲不关心，此度伤心何草草。
草草。最年少。绣户银屏人窈窕。瑶琴暗写相思调。一曲关心多少。临邛客舍成都道。苦恨相逢不早。
湲湲流水武陵溪。洞里春长日月迟。红英满地无人扫，此度刘郎去后迷。行行渐入清流浅。香风引到神仙馆。琼浆一饮觉身轻，玉砌云房瑞烟暖。
烟暖。武陵晚。洞里春长花烂熳。红英满地溪流浅。渐听云中鸡犬。刘郎迷路香风远。误到蓬莱仙馆。
少年锦带佩吴钩。铁马追风塞草秋。凭仗匣中三尺剑，扫平骄虏取封侯。红颜少妇桃花脸。笑倚银屏施宝靥。明眸妙齿起相迎，青楼独占阳春艳。
春艳。桃花脸。笑倚银屏施宝靥。良人少有平戎胆。归路光生弓剑。青楼春永香帏掩。独把韶华都占。
翠盖银鞍冯子都。寻芳调笑酒家胡。吴姬十五夭桃色，巧笑春风当酒垆。玉壶丝络临朱户。结就罗裙表情素。红裙不惜裂香罗，区区私爱徒相慕。
相慕。酒家女。巧笑明眸年十五。当垆春永寻芳去。门外落花飞絮。银鞍白马金吾子。多谢结裙情素。
楼上青帘映绿杨。江波千里对微茫。潮平越贾催船发，酒熟吴姬唤客尝。吴姬绰约开金盏。的的娇波流美盼。秋风一曲采菱歌，行云不度人肠断。
肠断。浙江岸。楼上青帘新酒软。吴姬绰约开金盏。的的娇波流盼。采菱歌罢行云散。望断侬家心眼。
花阴转午漏频移。宝鸭飘帘绣幕垂。眉山敛黛云堆髻，醉倚春风不自持。偷眼刘郎年最少。云情雨态知多少。花前月下恼人肠，不独钱塘有苏小。
苏小。最娇妙。几度尊前曾调笑。云情雨态知多少。悔恨相逢不早。刘郎襟韵正年少。风月今宵偏好。
金翘斜亸淡梳妆。绰约天葩自在芳。几番欲奏阳关曲，泪湿春风眼尾长。落花飞絮青门道。浓愁不散连芳草。骖鸾乘鹤上蓬莱，应笑行云空梦悄。
梦悄。翠屏晓。帐里薰炉残蜡照。赏心乐事能多少。忍听阳关声调。明朝门外长安道。怅望王孙芳草。
绰约妍姿号太真。肌肤冰雪怯轻尘。霞衣乍举红摇影，按出霓裳曲最新。舞钗斜亸乌云发。一点春心幽恨切。蓬莱虽说浪风轻，翻恨明皇此时节。
时节。白银阙。洞里春晴百和爇。兰心底事多悲切。消尽一团冰雪。明皇恩爱云山绝。谁道蓬莱安悦。
江上新晴暮霭飞。碧芦红蓼夕阳微。富贵不牵渔父目，尘劳难染钓人衣。白鸟孤飞烟柳杪。采莲越女清歌妙。腕呈金钏掉鸣榔，惊起鸳鸯归调笑。
调笑。楚江渺。粉面修眉花斗好。擎荷折柳争相调。惊起鸳鸯多少。渔歌齐唱催残照。一叶归舟轻小。
千里潮平小渡边。帘歌白纻絮飞天。苏苏不怕梅风软，空遣春心着意怜。燕钗玉股横青发。怨托琵琶恨难说。拟将幽恨诉新愁，新愁未尽弦声切。
声切。恨难说。千里潮平春浪阔。梅风不解相思结。忍送落花飞雪。多才一去芳音绝。更对珠帘新月。
调笑转踏
作者：郑仅
朝代：宋

上助清欢。女伴相将，调笑入队。春楼有女字罗敷。二十未满十五余。金钚约腕携笼去，攀枝摘叶城南隅。使君春思如飞絮。五马徘徊芳草路。东风吹鬓不可亲，日晚蚕饥欲归去。归去。携笼女。南阳柔桑三月暮。使君春思如飞絮。五马徘徊频驻。蚕饥日晚空留顾。笑指秦楼归去。石城女子名莫愁。家住石城西渡头。拾翠每寻芳草路，采莲时过绿苹洲。五陵豪客青楼上。醉倒金壶待清唱。风高江阔白浪飞，争催艇子操双桨。双桨。小舟荡。唤取莫愁迎叠浪。五陵豪客青楼上。不道风高江广。千金难买倾城样。那听绕梁清唱。绣户朱帘翠幕张。主人置酒宴华堂。相如年少多才调，消得文君暗断肠。断肠初认琴心挑。么弦暗写相思调。从来万曲不关心，此度伤心何草草。草草。最年少。绣户银屏人窈窕。瑶琴暗写相思调。一曲关心多少。临邛客舍成都道。苦恨相逢不早。湲湲流水武陵溪。洞里春长日月迟。红英满地无人扫，此度刘郎去后迷。行行渐入清流浅。香风引到神仙馆。琼浆一饮觉身轻，玉砌云房瑞烟暖。烟暖。武陵晚。洞里春长花烂熳。红英满地溪流浅。渐听云中鸡犬。刘郎迷路香风远。误到蓬莱仙馆。少年锦带佩吴钩。铁马追风塞草秋。凭仗匣中三尺剑，扫平骄虏取封侯。红颜少妇桃花脸。笑倚银屏施宝靥。明眸妙齿起相迎，青楼独占阳春艳。春艳。桃花脸。笑倚银屏施宝靥。良人少有平戎胆。归路光生弓剑。青楼春永香帏掩。独把韶华都占。翠盖银鞍冯子都。寻芳调笑酒家胡。吴姬十五夭桃色，巧笑春风当酒垆。玉壶丝络临朱户。结就罗裙表情素。红裙不惜裂香罗，区区私爱徒相慕。相慕。酒家女。巧笑明眸年十五。当垆春永寻芳去。门外落花飞絮。银鞍白马金吾子。多谢结裙情素。楼上青帘映绿杨。江波千里对微茫。潮平越贾催船发，酒熟吴姬唤客尝。吴姬绰约开金盏。的的娇波流美盼。秋风一曲采菱歌，行云不度人肠断。肠断。浙江岸。楼上青帘新酒软。吴姬绰约开金盏。的的娇波流盼。采菱歌罢行云散。望断侬家心眼。花阴转午漏频移。宝鸭飘帘绣幕垂。眉山敛黛云堆髻，醉倚春风不自持。偷眼刘郎年最少。云情雨态知多少。花前月下恼人肠，不独钱塘有苏小。苏小。最娇妙。几度尊前曾调笑。云情雨态知多少。悔恨相逢不早。刘郎襟韵正年少。风月今宵偏好。金翘斜亸淡梳妆。绰约天葩自在芳。几番欲奏阳关曲，泪湿春风眼尾长。落花飞絮青门道。浓愁不散连芳草。骖鸾乘鹤上蓬莱，应笑行云空梦悄。梦悄。翠屏晓。帐里薰炉残蜡照。赏心乐事能多少。忍听阳关声调。明朝门外长安道。怅望王孙芳草。绰约妍姿号太真。肌肤冰雪怯轻尘。霞衣乍举红摇影，按出霓裳曲最新。舞钗斜亸乌云发。一点春心幽恨切。蓬莱虽说浪风轻，翻恨明皇此时节。时节。白银阙。洞里春晴百和爇。兰心底事多悲切。消尽一团冰雪。明皇恩爱云山绝。谁道蓬莱安悦。江上新晴暮霭飞。碧芦红蓼夕阳微。富贵不牵渔父目，尘劳难染钓人衣。白鸟孤飞烟柳杪。采莲越女清歌妙。腕呈金钏掉鸣榔，惊起鸳鸯归调笑。调笑。楚江渺。粉面修眉花斗好。擎荷折柳争相调。惊起鸳鸯多少。渔歌齐唱催残照。一叶归舟轻小。千里潮平小渡边。帘歌白纻絮飞天。苏苏不怕梅风软，空遣春心著意怜。燕钗玉股横青发。怨托琵琶恨难说。拟将幽恨诉新愁，新愁未尽弦声切。声切。恨难说。千里潮平春浪阔。梅风不解相思结。忍送落花飞雪。多才一去芳音绝。更对珠帘新月。
调笑转踏
作者：郑仅
朝代：宋

归去。携笼女。南陌采桑三月暮。使君春思如飞絮。五马徘徊频驻。蚕饥日晚空留顾。笑指秦楼归去。双桨。小舟荡。唤取莫愁迎叠浪。五陵豪客青楼上。不道风高江广。千金难买倾城样。那听绕梁清唱。草草。最年少。绣户银屏人窈窕。瑶琴暗写相思调。一曲关心多少。临邛客舍成都道。苦恨相逢不早。烟暖。武陵晚。洞里春长花烂熳。红英满地溪流浅。渐听云中鸡犬。刘郎迷路香风远。误到蓬莱仙馆。春艳。桃花脸。笑倚银屏施宝靥。良人少有平戎胆。归路光生弓剑。青楼春永香帏掩。独把韶华都佔。相慕。酒家女。巧笑明眸年十五。当垆春永寻芳去。门外落花飞絮。银鞍白马金吾子。多谢结裙情素。肠断。浙江岸。楼上青帘新酒软。吴姬绰约开金盏。的的娇波流盼。采菱歌罢行云散。望断侬家心眼。苏小。最娇妙。几度尊前曾调笑。云情雨态知多少。悔恨相逢不早。刘郎襟韵正年少。风月今宵偏好。梦悄。翠屏晓。帐里薰炉残蜡照。赏心乐事能多少。忍听阳关声调。明朝门外长安道。怅望王孙芳草。时节。白云阙。洞里春情百和爇。兰心底事多悲切。消尽一团冰雪。明皇恩爱云山绝。谁道蓬莱安悦。调笑。楚江渺。粉面修眉花斗好。擎荷折柳争相调。惊起鸳鸯多少。渔歌齐唱催残照。一叶归舟轻小。声切。恨难说。千里潮平春浪阔。梅风不解相思结。忍送落花飞雪。多才一去芳音绝。更对珠帘新月。
调笑转踏·其一
作者：郑仅
朝代：宋

归去。携笼女。南陌采桑三月暮。使君春思如飞絮。五马徘徊频驻。蚕饥日晚空留顾。笑指秦楼归去。
调笑转踏·其三
作者：郑仅
朝代：宋

草草。最年少。绣户银屏人窈窕。瑶琴暗写相思调。一曲关心多少。临邛客舍成都道。苦恨相逢不早。
调笑转踏·其二
作者：郑仅
朝代：宋

双桨。小舟荡。唤取莫愁迎叠浪。五陵豪客青楼上。不道风高江广。千金难买倾城样。那听绕梁清唱。
调笑转踏·其五
作者：郑仅
朝代：宋

春艳。桃花脸。笑倚银屏施宝靥。良人少有平戎胆。归路光生弓剑。青楼春永香帏掩。独把韶华都佔。
调笑转踏·其十
作者：郑仅
朝代：宋

时节。白云阙。洞里春情百和爇。兰心底事多悲切。消尽一团冰雪。明皇恩爱云山绝。谁道蓬莱安悦。
调笑转踏·其四
作者：郑仅
朝代：宋

烟暖。武陵晚。洞里春长花烂熳。红英满地溪流浅。渐听云中鸡犬。刘郎迷路香风远。误到蓬莱仙馆。
调笑转踏·调笑令
作者：郑仅
朝代：宋
体裁：词

梦悄。翠屏晓。帐里薰炉残蜡照。赏心乐事能多少。忍听阳关声调。明朝门外长安道。怅望王孙芳草。
调笑转踏·调笑令·声切
作者：郑仅
朝代：宋
体裁：词

声切。恨难说。千里潮平春浪阔。梅风不解相思结。忍送落花飞雪。多才一去芳音绝。更对珠帘新月。
调笑转踏·调笑令·归去
作者：郑仅
朝代：宋
体裁：词

归去。携笼女。南陌柔桑三月暮。使君春思如飞絮。五马徘徊频驻。蚕饥日晚空留顾。笑指秦楼归去。
调笑转踏·调笑令·时节
作者：郑仅
朝代：宋
体裁：词

时节。
白银阙。
洞里春晴百和爇。
兰心底事多悲切。
消尽一团冰雪。
明皇恩爱云山绝。
谁道蓬莱安悦。
调笑转踏·调笑令·春艳
作者：郑仅
朝代：宋
体裁：词

春艳。
桃花脸。
笑倚银屏施宝靥。
良人少有平戎胆。
归路光生弓剑。
青楼春永香帏掩。
独把韶华都占。
调笑转踏·调笑令·梦悄
作者：郑仅
朝代：宋

梦悄。
翠屏晓。
帐里熏炉残蜡照。
赏心乐事能多少。
忍听阳关声调。
明朝门外长安道。
怅望王孙芳草。
调笑转踏·调笑令·烟暖
作者：郑仅
朝代：宋
体裁：词

烟暖。
武陵晚。
洞里春长花烂熳。
红英满地溪流浅。
渐听云中鸡犬。
刘朗迷路香风远。
误到蓬莱仙馆。
调笑转踏·调笑令·相慕
作者：郑仅
朝代：宋
体裁：词

相慕。酒家女。巧笑明眸年十五。当垆春永寻芳去。门外落花飞絮。银鞍白马金吾子。多谢结裙情素。
调笑转踏·调笑令·肠断
作者：郑仅
朝代：宋
体裁：词

肠断。浙江岸。楼上青帘新酒软。吴姬绰约开金盏。的的娇波流盼。采菱歌罢行云散。望断侬家心眼。
调笑转踏·调笑令·苏小
作者：郑仅
朝代：宋
体裁：词

苏小。最娇妙。几度尊前曾调笑。云情雨态知多少。悔恨相逢不早。刘郎襟韵正年少。风月今宵偏好。
调笑转踏·调笑令·草草
作者：郑仅
朝代：宋
体裁：词

草草。
最年少。
袖户银屏人窈窕。
瑶琴暗写相思调。
一曲关心多少。
临邛客舍成都道。
苦恨相逢不早。
调笑转踏·调笑令·调笑
作者：郑仅
朝代：宋
体裁：词

调笑。楚江渺。粉面修眉花斗好。擎荷折柳争相调。惊起鸳鸯多少。渔歌齐唱催残照。一叶归舟轻小。
调笑转踏调笑令
作者：郑仅
朝代：宋
体裁：词

双桨。小舟荡。唤取莫愁迎叠浪。武陵豪客青楼上。不道风高江广。千金难买倾城样。那听绕梁清唱。
岩桂花
作者：郑仲熊
朝代：宋

天公怜我太岑寂，每岁殷勤两度开。
收拾落英将底用，博山香裏荐清杯。
岩桂花
作者：郑仲熊
朝代：宋

天公怜我太岑寂，每岁殷勤两度开。收拾落英将底用，博山香里荐清杯。
一室
作者：郑会
朝代：宋
体裁：五言律诗

坐眠惟一室，贫与病相依。风急夜沽酒，月明秋捣衣。异乡身是寄，久客事俱非。忽忽谁可语，满庭黄叶飞。
与国军道上
作者：郑会
朝代：宋

时节近清明，云官未放晴。落花春绪懒，飞絮客情轻。新上谁家冢，深林宿处程。相看一卮酒，为尔暂忘情。
与国军道上
作者：郑会
朝代：宋

时节近清明，云官未放晴。
落花春绪懒，飞絮客情轻。
新上谁家冢，深林宿处程。
相看一巵酒，为尔暂忘情。
九日奉新道中
作者：郑会
朝代：宋
体裁：七言绝句

嫩寒猎猎酒旗斜，古路西风欲暮鸦。何处飞来双蛱蝶，也知篱落有黄花。
分宁县斋
作者：郑会
朝代：宋

日高窗下枕书眠，带得吟情到梦边。过鸟触翻枝上雪，飞鸦惊破树头烟。百年世事聊供笑，千里乡心最可怜。亦有门前数竿竹，短琴横膝不须弦。
分宁县斋
作者：郑会
朝代：宋

日高窗下枕书眠，带得吟情到梦边。
过鸟触翻枝上雪，飞鸦惊破树头烟。
百年世事聊供笑，千里乡心最可怜。
亦有门前数竿竹，短琴横膝不须絃。
刘寺
作者：郑会
朝代：宋

绍兴妃子寺，步步白云深。
丛冢荒难认，寒泉清到今。
山高松有子，石老树无心。
寺主疎相见，如闻亦解吟。
刘寺
作者：郑会
朝代：宋

绍兴妃子寺，步步白云深。丛冢荒难认，寒泉清到今。山高松有子，石老树无心。寺主疏相见，如闻亦解吟。
南浦亭
作者：郑会
朝代：宋

山含落日暮光紫，雁带冰雪归影单。柳岸一舟人不渡，芦花风战晚来寒。
南浦亭
作者：郑会
朝代：宋

山含落日暮光紫，鴈带冰雪归影单。
柳岸一舟人不渡，芦花风战晚来寒。
句
作者：郑会
朝代：宋

君未知人穷相事。
吉州寓舍
作者：郑会
朝代：宋

处世例营营，好山长自青。鹊毛秋净洁，鸽影夜竛竮。无客谈时事，听人讲佛经。虽然非所好，亦足尉飘零。
吉州寓舍
作者：郑会
朝代：宋

处世例营营，好山长自青。
鹊毛秋凈洁，鸽影夜竛竮。
无客谈时事，听人讲佛经。
虽然非所好，亦足尉飘零。
夏日吴园
作者：郑会
朝代：宋
体裁：七言绝句

斫藕敲瓜酒面凉，片云如墨不成章。东风忽遣雨西去，相对两乌行夕阳。
天庆观寻裘司直碑
作者：郑会
朝代：宋

长廊钟鼓静无哗，白发高人自煮茶。可惜断碑无觅处，石坛微雨落松花。
天庆观寻裘司直碑
作者：郑会
朝代：宋

长廊钟鼓静无譁，白髮高人自煮茶。
可惜断碑无觅处，石坛微雨落松花。
宁都县道中
作者：郑会
朝代：宋
体裁：七言绝句

绿水桥头小钓车，数椽败屋柱槎牙。年年贼火无人住，风落棠梨几片花。
定斋
作者：郑会
朝代：宋
体裁：七言绝句

乱叶不停风衮衮，狂澜既倒浪滔滔。碧潭深处无人见，归尽浮云月正高。
宝藏寺雨中
作者：郑会
朝代：宋

秋城雨气白纷纷，不见青山只见云。古寺半攲僧去尽，乱鸦飞上五王坟。
宝藏寺雨中
作者：郑会
朝代：宋

秋城雨气白纷纷，不见青山只见云。
古寺半欹僧去尽，乱鸦飞上五王坟。
寄栖贤涣上人
作者：郑会
朝代：宋
体裁：七言绝句

栖贤桥下水流沙，开了菖蒲几度花。想得老师无别事，乱云晴日补袈裟。
寄江西友人
作者：郑会
朝代：宋

浮云净尽倚栏干，西望南楼未得还。怕有旧人相借问，为梅移屋近孤山。
寄江西友人
作者：郑会
朝代：宋

浮云浄尽倚栏干，西望南楼未得还。
怕有旧人相借问，为梅移屋近孤山。
寄焦莹中在南康
作者：郑会
朝代：宋
体裁：七言绝句

冬青花落麦登秋，几度相思欲买舟。近日客来因问讯，又闻触热过池州。
寄熊秋堂
作者：郑会
朝代：宋
体裁：七言绝句

醉踏青山忆旧游，两年流落古杭州。梦随云影忽东去，石上藓花无限秋。
富阳江岸
作者：郑会
朝代：宋

江行吾所爱，不敢厌长途。薄日生花影，轻风老麦须。晚潮人趁渡，春旆客寻酤。却望青山远，青山有鹧鸪。
富阳江岸
作者：郑会
朝代：宋

江行吾所爱，不敢厌长途。
薄日生花影，轻风老麦鬚。
晚潮人趁渡，春旆客寻酤。
却望青山远，青山有鹧鸪。
寒夜怀郑泽民
作者：郑会
朝代：宋
体裁：五言律诗

布袍寒旋整，图事少曾谐。挈屋来游浙，修弓欲渡淮。家贫迟遣妹，母老苦为怀。深夜青灯坐，思君命亦乖。
寿苏友橘
作者：郑会
朝代：宋

一春湖上看花枝，看到青青杏子肥。家在江南身在浙，年年生日未曾归。人谁安逸浪中鱼，事费经营网上蛛。记得去年生日酒，去年无此白髭须。金轮王寿三千岁，铜狄人生五百年。兹事不须皆援古，无灾无难即神仙。
寿苏友橘·其一
作者：郑会
朝代：宋
体裁：七言绝句

一春湖上看花枝，看到青青杏子肥。家在江南身在浙，年年生日未曾归。
寿苏友橘·其三
作者：郑会
朝代：宋
体裁：七言绝句

金轮王寿三千岁，铜狄人生五百年。兹事不须皆援古，无灾无难即神仙。
寿苏友橘·其二
作者：郑会
朝代：宋

人谁安逸浪中鱼，事费经营网上蛛。记得去年生日酒，去年无此白髭须。
寿苏友橘·其二
作者：郑会
朝代：宋

人谁安逸浪中鱼，事费经营网上蛛。
记得去年生日酒，去年无此白髭鬚。
将抵家遇雨
作者：郑会
朝代：宋
体裁：七言律诗

遄车偏值雨连天，疲马难支又上船。树杪鸦兵催急棹，渡头渔火锁寒烟。论心知己期将近，念子慈亲望久悬。自笑归装无一物，就中强半是诗篇。
怀宣州李司法
作者：郑会
朝代：宋
体裁：五言律诗

忆着宣城郡，能诗李法曹。秋今已过半，梦亦罕相遭。风叶乱无数，雨萤飞不高。独来窗下坐，灯影照离骚。
拟行行重行行
作者：郑会
朝代：宋

行行重行行，忆君行路难。十步九萦折，一峰千巑岏。空山叫猿猱，老石藏㺥虦。美人隔千里，西游何当还。鬓发日已老，带眼日已宽。孤灯照残梦，雨滴芭蕉寒。所思不可见，悒悒清夜阑。
拟行行重行行
作者：郑会
朝代：宋

行行重行行，忆君行路难。
十步九萦折，一峰千巑岏。
空山叫猿猱，老石藏㺥虦。
美人隔千里，西游何当还。
鬓髮日已老，带眼日已宽。
孤灯照残梦，雨滴芭蕉寒。
所思不可见，悒悒清夜阑。
斋中独坐
作者：郑会
朝代：宋
体裁：七言绝句

香杀柑花麝不如，晚窗重理读残书。饥乌只道无人在，偷觑盆池一个鱼。
杨柳
作者：郑会
朝代：宋
体裁：七言绝句

忆别东湖两度春，西湖柳眼又新新。想因一样湖边柳，一样春风一样青。
梅花
作者：郑会
朝代：宋
体裁：七言绝句

江梅欲雪树槎牙，雪片飘零梅片斜。半有和风到窗纸，不知是雪是梅花。
梅雪堂
作者：郑会
朝代：宋
体裁：古风

素心甘澹泊，秉节性贞固。开堂抚垂云，徘徊阅嘉树。孤根倚绝壁，清光更回互。生平铁石肠，不受纤尘污。愿结岁寒盟，相依共迟暮。
橘修乡事
作者：郑会
朝代：宋
体裁：七言绝句

压囊红溜滴真珠，配食江南赤鲤鱼。今日钱塘江上客，自怜吾亦爱吾庐。
游金精山
作者：郑会
朝代：宋
体裁：七言绝句

春风栈阁晓云寒，中有潺潺一玉湾。白石寨盘青石磴，藓花犹带汉时斑。
湖桥用朱申之韵
作者：郑会
朝代：宋

小倚湖桥数暝鸦，竹篱深闭阿谁家。爱渠一架酴醾白，甚欲敲门觅数花。
湖桥用朱申之韵
作者：郑会
朝代：宋

小倚湖桥数暝鸦，竹篱深闭阿谁家。
爱渠一架酴醿白，甚欲敲门觅数花。
瑞金县道中
作者：郑会
朝代：宋

野水深深小径斜，旧时闻是富人家。
乱余田地浑无主，近有流移来种麻。
瑞金县道中
作者：郑会
朝代：宋

野水深深小径斜，旧时闻是富人家。乱馀田地浑无主，近有流移来种麻。
白衣寺
作者：郑会
朝代：宋
体裁：七言绝句

白衣古寺瞰江流，隔断红尘不记秋。深羡老僧心入定，禅房花木四时幽。
竹月亭
作者：郑会
朝代：宋
体裁：七言绝句

小栏干上夕阳红，古树根头雪未融。落尽梅花人易老，主张杨柳是春风。
答田耕叟
作者：郑会
朝代：宋
体裁：五言律诗

五字推敲苦，君来尉所思。眼虽如旧识，心即要相知。屋冷云归早，窗深月过迟。过从无百步，清话绻论语。
简颉监酒
作者：郑会
朝代：宋
体裁：七言绝句

小立西风翠袖垂，淡黄蛱蝶□高低。重门不锁秋香冷，何处人家有木犀。
续潘探花捣衣曲
作者：郑会
朝代：宋

白石砧，秋沉沉。
家家捣衣灯下补，惟有妾家心最苦。
妾初嫁来能几时，良人从军今不归。
去时杨花未飞絮，欲着春衫裁白苎。
秋来暑尽白苎寒，远征未必便可还。
宫裘止是赐上将，良人犹在行伍间。
捣衣捣衣寄将去，闻道分兵又西戍。
茫茫莎草生寒尘，沙场不见愁杀人。
堂前阿姑老，得君早归好。
捣衣捣衣空断魂，因□上有双泪痕。
边功未成君着力，妾身孤单君莫忆。
续潘探花捣衣曲
作者：郑会
朝代：宋

白石砧，秋沉沉。家家捣衣灯下补，惟有妾家心最苦。妾初嫁来能几时，良人从军今不归。去时杨花未飞絮，欲着春衫裁白苧。秋来暑尽白苧寒，远征未必便可还。宫裘止是赐上将，良人犹在行伍间。捣衣捣衣寄将去，闻道分兵又西戍。茫茫莎草生寒尘，沙场不见愁杀人。堂前阿姑老，得君早归好。捣衣捣衣空断魂，因□上有双泪痕。边功未成君着力，妾身孤单君莫忆。
胡氏书房
作者：郑会
朝代：宋
体裁：七言绝句

腊尽山中不见梅，闭门高枕梦瑶台。午窗晴日蜂喧纸，忽有麻溪道士来。
衢州道中
作者：郑会
朝代：宋
体裁：七言绝句

生色蔷薇插鬓斜，闲随女伴摘新茶。回头见客低头笑，却拾残花贴面花。
西湖客舍
作者：郑会
朝代：宋
体裁：五言律诗

数日秋风早，单衣补未圆。长贫身事缺，多病主人怜。卖药僧归寺，看山客借船。推窗正烟雨，坐看白鸥眠。
谢送酒
作者：郑会
朝代：宋

刺豹朝淋血，烹龙莫泣脂。分君新瓮盎，及我旧鸱夷。竹叶供浮蚁，春风入朵颐。扶衰拜嘉惠，时复一中之。
谢送酒
作者：郑会
朝代：宋

刺豹朝淋血，烹龙莫泣脂。
分君新瓮盎，及我旧鸱夷。
竹叶供浮蚁，春风入朶颐。
扶衰拜嘉惠，时復一中之。
豫章客楼
作者：郑会
朝代：宋
体裁：七言绝句

荠菜花开雨未晴，章江烟柳正愁人。无钱可买东风醉，自写唐诗过一春。
送孔炳先归宜春
作者：郑会
朝代：宋

微吟五个字，客路惜年华。人世谁无别，子行吾忆家。湿云生竹菌，晴雪噤梅花。明日烟波远，孤舟自煮茶。
送孔炳先归宜春
作者：郑会
朝代：宋

微吟五箇字，客路惜年华。
人世谁无别，子行吾忆家。
湿云生竹菌，晴雪噤梅花。
明日烟波远，孤舟自煮茶。
送程岘坡过扬州
作者：郑会
朝代：宋
体裁：七言绝句

轻衫湿雨过淮东，鹤背功名酒一中。歇马不须寻古事，隋家陵树正秋风。
送金松槜归永嘉
作者：郑会
朝代：宋
体裁：五言律诗

可惜西风早，无因得放迟。吹将客归去，空有梦相随。旧舍松根在，新坊酒价低。倘行天竺路，须为访留题。
酬余判院
作者：郑会
朝代：宋
体裁：五言律诗

新篇如许好，欲和费沉思。相聚不为浅，能吟独未知。柳含春细细，梅待雪迟迟。重碧沽官酒，今当与说诗。
闻黄叔敏双陆因寄
作者：郑会
朝代：宋
体裁：七言绝句

水晶帘动影傞傞，白玉棋盘金字窠。赢得阿谁花十八，日长深院笑声多。
陈舍人送蒲萄
作者：郑会
朝代：宋

黑玉之柈白玉棱，龙须马乳剪寒藤。自怜有母今尘土，持到黄泉唤不应。
陈舍人送蒲萄
作者：郑会
朝代：宋

黑玉之柈白玉棱，龙须马乳剪寒藤。
自怜有母今尘土，持到黄泉唤不譍。
题岘坡书院
作者：郑会
朝代：宋

羊公碑字晋苔昏，中有襄人古泪痕。忆作风烟涨尘土，自今日月照乾坤。维瓯有客伤前哲，以岘名坡续后昆。且莫掀窗看凫白，为君王洗汉江浑。
题岘坡书院
作者：郑会
朝代：宋

羊公碑字晋苔昏，中有襄人古泪痕。
忆作风烟涨尘土，自今日月照干坤。
维瓯有客伤前哲，以岘名坡续后昆。
且莫掀窗看鳬白，为君王洗汉江浑。
题邸间壁
作者：郑会
朝代：宋

酴醾香梦怯春寒，翠掩重帘燕子閒。敲断玉钗红烛冷，计程应说到常山。
题邸间壁
作者：郑会
朝代：宋
体裁：诗

酴醾香梦怯春寒，翠掩重门燕子闲。
敲断玉钗红烛冷，计程应说到常山。
题邸间壁
作者：郑会
朝代：宋

酴釄香梦怯春寒，翠掩重帘燕子閒。
敲断玉钗红烛冷，计程应说到常山。
黄叔敏许惠水栀子
作者：郑会
朝代：宋

八觚台子净无尘，六尺屏风一欠伸。忽忆西家水栀子，多时愁杀读骚人。
黄叔敏许惠水栀子
作者：郑会
朝代：宋

八觚台子浄无尘，六尺屏风一欠伸。
忽忆西家水栀子，多时愁杀读骚人。
题蒋诗翁故居
作者：郑会龙
朝代：宋

诗翁仙去旧坛荒，云满空山花自香。
老尽游人春不问，杜鹃声裏几斜阳。
题蒋诗翁故居
作者：郑会龙
朝代：宋

诗翁仙去旧坛荒，云满空山花自香。老尽游人春不问，杜鹃声里几斜阳。
戊寅腊望会友双峨得薪字韵
作者：郑传之
朝代：宋
体裁：五言律诗

双峨文会友，生意蔼如春。风转闻啼鸟，冰销想跃鳞。焚香温宿火，煮茗爇枯薪。一座惟吾老，欣然得句新。
北园送关简州分得古字
作者：郑伯熊
朝代：宋

我歌白云篇，送君水云浦。歌罢水云寒，伫立听鸣橹。江湖昔在手，短蓑钓烟雨。轩裳误羁絷，滥趋群玉府。朱墨浪自妍，笔削竟何补。高鸿堕秋枕，归梦纷莫数。著鞭输子先，寤歌独怀古。中年况作别，心事复谁吐。故人分龙符，江色映修组。话旧定何时，新知日旁午。
北园送关简州分得古字
作者：郑伯熊
朝代：宋

我歌白云篇，送君水云浦。
歌罢水云寒，伫立听鸣舻。
江湖昔在手，短蓑钓烟雨。
轩裳误羁馽，滥趋群玉府。
朱墨浪自妍，笔削竟何补。
高鸿堕秋枕，归梦纷莫数。
着鞭输子先，寤歌独怀古。
中年况作别，心事复谁吐。
故人分龙符，江色映修组。
话旧定何时，新知日旁午。
北园送关简州分得古字
作者：郑伯熊
朝代：宋

我歌白云篇，送君水云浦。
歌罢水云寒，伫立听鸣艣。
江湖昔在手，短簑钓烟雨。
轩裳误羁馽，滥趋羣玉府。
朱墨浪自妍，笔削竟何补。
高鸿堕秋枕，归梦纷莫数。
着鞭输子先，寤歌独怀古。
中年况作别，心事復谁吐。
故人分龙符，江色映修组。
话旧定何时，新知日旁午。
句
作者：郑伯熊
朝代：宋

胡床倚春风，池亭自花柳。
四月十四日至广陵
作者：郑伯熊
朝代：宋

春归村坞绿阴迷，又向山腰转马蹄。收尽雪芳犹采撷，割残云穗再扶犁。乡谣到处无音律，野饭黄昏只笋齑。惟有客愁消不得，隔溪篁竹子规啼。
四月十四日至广陵
作者：郑伯熊
朝代：宋

春归村坞绿阴迷，又向山腰转马蹄。
收尽雪芳犹采撷，割残云穗再扶犂。
乡谣到处无音律，野饭黄昏只笋虀。
惟有客愁消不得，隔溪篁竹子规啼。
婺舟道中
作者：郑伯熊
朝代：宋

笋舆时得并溪行，溪水秋来似鉴清。仰春云山劳眼力，临流照眼却分明。
婺舟道中
作者：郑伯熊
朝代：宋

笋舆时得并溪行，溪水秋来似鑑清。
仰春云山劳眼力，临流照眼却分明。
枕上
作者：郑伯熊
朝代：宋

飘风不崇朝，骤雨不终日。
清寒入絺綌，御袷有余郁。
天时不能调，人事那可必。
清灯耿孤窗，万籁助飗飘。
忧愁从中来，起坐发屡栉。
丈夫属有念，功名乃余物。
突兀万间屋，此意何时毕。
长吟答寒螀，四壁转萧瑟。
枕上
作者：郑伯熊
朝代：宋

飘风不崇朝，骤雨不终日。
清寒入絺绤，御袷有余鬰。
天时不能调，人事那可必。
清灯耿孤窗，万籁助飗飘。
忧愁从中来，起坐髮屡栉。
丈夫属有念，功名乃余物。
突兀万间屋，此意何时毕。
长吟答寒螀，四壁转萧瑟。
枕上
作者：郑伯熊
朝代：宋

飘风不崇朝，骤雨不终日。清寒入絺绤，御袷有馀郁。天时不能调，人事那可必。清灯耿孤窗，万籁助飗飘。忧愁从中来，起坐发屡栉。丈夫属有念，功名乃馀物。突兀万间屋，此意何时毕。长吟答寒螀，四壁转萧瑟。
次韵陈粹瑞岩之什
作者：郑伯熊
朝代：宋
体裁：七言律诗

诗到南昌老更奇，固知流派自江西。滕王阁下秋涛壮，孺子堂前春鸟啼。我似痴蝇思骥尾，君如野鹤趁鸡栖。十年翰墨元犹白，不识微言为指迷。
清畏轩
作者：郑伯熊
朝代：宋

树蕙余百亩，世兰当路岐。
清风一披拂，香气无不之。
纫为楚累佩，辱我幽靓姿。
小草生润底，雨露无恩私。
不入儿女玩，岁晚得自持。
所以古君子，清德畏人知。
清畏轩
作者：郑伯熊
朝代：宋

树蕙余百亩，艺兰当路岐。
清风一披拂，香气无不之。
纫为楚纍佩，辱我幽靓姿。
小草生涧底，雨露无恩私。
不入儿女玩，岁晚得自持。
所以古君子，清德畏人知。
清畏轩
作者：郑伯熊
朝代：宋

树蕙馀百亩，艺兰当路岐。清风一披拂，香气无不之。纫为楚累佩，辱我幽靓姿。小草生涧底，雨露无恩私。不入儿女玩，岁晚得自持。所以古君子，清德畏人知。
过万年山望罗汉岭上大松
作者：郑伯熊
朝代：宋

苍髯白甲老烟云，万大丛中独挺身。
一柱擎天须此物，执柯它日属何人。
过万年山望罗汉岭上大松
作者：郑伯熊
朝代：宋
体裁：七言绝句

苍髯白甲老烟云，万木丛中独挺身。一柱擎天须此物，执柯它日属何人。
问津楼
作者：郑伯熊
朝代：宋

周道直如矢，亡羊古无有。利欲蚀本心，眼花大如斗。适燕南其辕，之越乃北走。四海阮嗣宗，臧否不挂口。一恸激流俗，新荑发枯朽。斯人向千载，此意谁复剖。问津非名楼，端以觉蒙蔀。
问津楼
作者：郑伯熊
朝代：宋

周道直如矢，亡羊古无有。
利欲蚀本心，眼花大如斗。
适燕南其辕，之越乃北走。
四海阮嗣宗，臧否不挂口。
一恸激流俗，新荑发枯朽。
斯人向千载，此意谁復剖。
问津非名楼，端以觉蒙蔀。
黄岩县楼
作者：郑伯熊
朝代：宋

飞甍郁峥嵘，万井交错综。
俯仰各有则，静以御群动。
平时心匠微，斤斧袖不用。
少施见其余，规画已惊众。
姬公昔营洛，道德作梁栋。
东家有余材，凤衰无复梦。
帝方议明堂，行矣与君共。
黄岩县楼
作者：郑伯熊
朝代：宋

飞甍郁峥嵘，万井交错综。俯仰各有则，静以御群动。平时心匠微，斤斧袖不用。少施见其馀，规画已惊众。姬公昔营洛，道德作梁栋。东家有馀材，凤衰无复梦。帝方议明堂，行矣与君共。
黄岩县楼
作者：郑伯熊
朝代：宋

飞甍鬰峥嵘，万井交错综。
俯仰各有则，静以御羣动。
平时心匠微，斤斧袖不用。
少施见其余，规画已惊众。
姬公昔营洛，道德作梁栋。
东家有余材，凤衰无復梦。
帝方议明堂，行矣与君共。
和夏日国清塘泛舟
作者：郑伯玉
朝代：宋
体裁：七言律诗

三篙摇漾綵帆轻，胜赏宁辞远郡城。水满人如天上坐，波澄舟在镜中行。都无暑气侵衣袖，时有荷香入酒觥。野老岸前争拥看，知公威霁不喧惊。
和王太傅游国清塘
作者：郑伯玉
朝代：宋
体裁：五言律诗

寒日一观眺，四天云色稀。水风迎棹起，沙鹜背人飞。玉缕鲈新脍，金膏蟹正肥。斜阳促归旆，那得恋渔矶。
宿僧寺
作者：郑伯玉
朝代：宋
体裁：七言绝句

亭宇无尘落叶天，西风一榻称高眠。夜深更爱松间月，破碎清光落枕前。
清明林下
作者：郑伯玉
朝代：宋
体裁：古风

游丝百尺飞到地，野蝶寻春有狂意。一番轻雨洗梨花，啼出玉真无限泪。老夫不入少年场，直向南轩亭午睡。觉来历省梦中事，却忆邯郸枕中记。
绿野亭
作者：郑伯玉
朝代：宋

二月池边景色好，天与人意相怡融。鹅毛絮轻飏晴日，鸭头波暖摇青空。幽鸟间关变新哢，高花乱旋飞斜红。樽前忽尔感时节，酌酒醉倒酬东风。雨过黄梅夏将半，园亭清洒如山家。白鸟窥鱼立閒暇，红蜓弄水飞交加。垣衣重重长旧晕，萱草节节含新花。薤叶簟凉一就枕，起来日抱西山斜。吾爱高秋亭上望，水风凉澹惬幽情。山形左右互拱揖，海气旦暮多阴晴。西畴农歌罢亚熟，北埭渔唱沧浪清。人生得酒且自适，何必身后立空名。路出烟村俗驾少，江天落莫憎寒威。依依壶峤草树变，蔼蔼海门烟火微。日脚下时一雁度，风头起处双鸦归。却拥残炉拨灰坐，冷煖世途空险巇。
绿野亭·其一
作者：郑伯玉
朝代：宋

二月池边景色好，天与人意相怡融。
鹅毛絮轻扬晴日，鸭头波暖摇青空。
幽鸟间关变新咔，高花乱旋飞斜红。
樽前忽尔感时节，酌酒醉倒酬东风。
绿野亭·其一
作者：郑伯玉
朝代：宋

二月池边景色好，天与人意相怡融。鹅毛絮轻飏晴日，鸭头波暖摇青空。幽鸟间关变新哢，高花乱旋飞斜红。樽前忽尔感时节，酌酒醉倒酬东风。
绿野亭·其三
作者：郑伯玉
朝代：宋
体裁：七言律诗

吾爱高秋亭上望，水风凉澹惬幽情。山形左右互拱揖，海气旦暮多阴晴。西畴农歌罢亚熟，北埭渔唱沧浪清。人生得酒且自适，何必身后立空名。
绿野亭·其二
作者：郑伯玉
朝代：宋
体裁：七言律诗

雨过黄梅夏将半，园亭清洒如山家。白鸟窥鱼立閒暇，红蜓弄水飞交加。垣衣重重长旧晕，萱草节节含新花。薤叶簟凉一就枕，起来日抱西山斜。
绿野亭·其四
作者：郑伯玉
朝代：宋

路出烟村俗驾少，江天落莫憎寒威。
依依壶峤草树变，蔼蔼海门烟火微。
日脚下时一雁度，风头起处双鸦归。
却拥残炉拨灰坐，冷暖世途空险巇。
绿野亭·其四
作者：郑伯玉
朝代：宋

路出烟村俗驾少，江天落莫憎寒威。依依壶峤草树变，蔼蔼海门烟火微。日脚下时一雁度，风头起处双鸦归。却拥残炉拨灰坐，冷煖世途空险巇。
远亭
作者：郑伯玉
朝代：宋

亭势孤高映小池，盘盘一道出林霏。平诛岩腹草茅尽，直望海门烟火微。树石满前供胜赏，溪山无处隐清晖。宣城丽句人争诵，珍重阳春和者稀。
远亭
作者：郑伯玉
朝代：宋

亭势孤高映小池，盘盘一道出林霏。
平诛岩腹草茅尽，直望海门烟火微。
树石满前供胜赏，溪山无处隠清晖。
宣城丽句人争诵，珍重阳春和者稀。
和清卿雪溪泛舟晚登华盖亭
作者：郑伯英
朝代：宋

满江风雨酿清愁，坐啸烟波一叶舟。
目送飞花千里去，身随空碧一鸥浮。
兜罗世界成游戏，欵乃声中自唱酬。
试问剡溪回棹客，可能乘兴上南楼。
和清卿雪溪泛舟晚登华盖亭
作者：郑伯英
朝代：宋
体裁：七言律诗

满江风雨酿清愁，坐啸烟波一叶舟。目送飞花千里去，身随空碧一鸥浮。兜罗世界成游戏，欸乃声中自唱酬。试问剡溪回棹客，可能乘兴上南楼。
放龟
作者：郑伯英
朝代：宋

城中有四灵，麟凤神龙龟。凤翔兮千仞，麟兮不可羁。天用莫如龙，在在风云随。拙哉老督邮，何时列于斯。浪言莲上巢，甘作床下支。床支木为辱，刳剔良可悲。陂塘溢春水，爬沙闯晴曦。渔师舍网罟，掇取如拾遗。解甲伏砧玞，哀鸣极呜咿。卜师更安忍，钻灼无完肌。有身不自灵，昔闻今见之。百金出敝楮，骈首还清漪。千岁善保汝，左顾非我期。愿言贻日者，吉凶访丛蓍。
放龟
作者：郑伯英
朝代：宋

城中有四灵，麟凤神龙龟。
凤翔兮千仞，麟兮不可羁。
天用莫如龙，在在风云随。
拙哉老督邮，何时列于斯。
浪言莲上巢，甘作床下支。
床支木为辱，刳剔良可悲。
陂塘溢春水，爬沙闯晴曦。
渔师舍网罟，掇取如拾遗。
解甲伏碪砆，哀鸣极呜咿。
卜师更安忍，钻灼无完肌。
有身不自灵，昔闻今见之。
百金出敝楮，骈首还清漪。
千岁善保汝，左顾非我期。
愿言贻日者，吉凶访藂蓍。
放龟
作者：郑伯英
朝代：宋

城中有四灵，麟凤神龙龟。凤翔兮千仞，麟兮不可羁。天用莫如龙，在在风云随。拙哉老督邮，何时列於斯。浪言莲上巢，甘作床下支。床支木为辱，刳剔良可悲。陂塘溢春水，爬沙闯晴羲。渔师舍网罟，掇取如拾遗。解甲伏碪砆，哀鸣极鸣咿。卜师更安忍，鑽灼无完肌。有身不自灵，昔闻今见之。百金出敝楮，骈首还清漪。千岁善保汝，左顾非我期。愿言贻日者，吉凶访藂蓍。
清明泛舟
作者：郑伯英
朝代：宋

风雨连朝忽转晴，天还着意作清明。
簿书共了公家事，尊酒聊酬我辈情。
花却余寒红尚瘦，柳融初日黛犹轻。
一年春事纔如许，又作明朝祓禊行。
清明泛舟
作者：郑伯英
朝代：宋

风雨连朝忽转晴，天还着意作清明。簿书共了公家事，尊酒聊酬我辈情。花却馀寒红尚瘦，柳融初日黛犹轻。一年春事才如许，又作明朝祓禊行。
清明泛舟
作者：郑伯英
朝代：宋

风雨连朝忽转晴，天还著意作清明。簿书共了公家事，尊酒聊酬我辈情。花却馀寒红尚瘦，柳融初日黛犹轻。一年春事才如许，又作明朝祓禊行。
石桥煎茶
作者：郑伯英
朝代：宋
体裁：七言绝句

白发青衫故倦游，何人能办钓鳌钩。却逢大士开青眼，现出茶花五百瓯。
石桥煎茶
作者：郑伯英
朝代：宋

白髮青衫故倦游，何人能办钓鳌鈎。
却逢大士开青眼，现出茶花五百瓯。
自新昌入天台
作者：郑伯英
朝代：宋
体裁：七言绝句

升高无过胡孙擂，行险胜于老鼠梯。何事将身来试此，要参大士石桥西。
自新昌入天台
作者：郑伯英
朝代：宋

升高无过胡孙擂，行险胜於老鼠梯。何事将身来试比，要参大士石桥西。
中秋登青原台
作者：郑作肃
朝代：宋

去年中秋节，邻州正弄兵。羽檄方四驰，酒觞难一倾。今年当此日，往事久已平。不但櫜弓矢，又复见丰登。桂魄十分满，暮容千里晴。节物向人好，江山入眼明。群峰翠霭郁，静练秋光澄。霜竹裂石响，焦桐号钟清。嶪嶪高台上，飘飘欲云凌。矫首宇宙宽，顾影尘滓轻。今夕定何夕，此身非幻身。谓言坐中客，不饮若为情。
中秋登青原台
作者：郑作肃
朝代：宋

去年中秋节，邻州正弄兵。
羽檄方四驰，酒觞难一倾。
今年当此日，往事久已平。
不但櫜弓矢，又復见丰登。
桂魄十分满，暮容千里晴。
节物向人好，江山入眼明。
羣峰翠霭鬰，静练秋光澄。
霜竹裂石响，焦桐号钟清。
嶪嶪高台上，飘飘欲云凌。
矫首宇宙宽，顾影尘滓轻。
今夕定何夕，此身非幻身。
谓言坐中客，不饮若为情。
上曹大夫
作者：郑侠
朝代：宋

客从南英到掲阳，十有五年困长道。
囊资空竭奴仆愁，气象尘埃颜貎老。
天矜穷悴幸有缘，太守曹公看客好。
孤舟薄舣即趋门，一笑相迎见懐抱。
道途险易人佚劳，俄顷咨询无不到。
旌轩雍容屈临顾，袖出缄封相燕劳。
舍舟东溪宅西湖，西湖风光画不如。
是日佳筵在连理，宾从翕集何舒徐。
大斗所酌真醍醐，珍肴异果琼瑶铺。
巨觞？灔巡数劝，惟恐不醉非宾娱。
别有芙蕖对芳席，五干十花图在壁。
万龙齐干玉森森，回看华轩笼翠碧。
熙熙台上柳青青，众乐亭前松植植。
尔乃盘桓四十日，尊罍时展情无斁。
不知海内为主人，几人似公真好客。
观公政治诚有伦，合居廊庙居海濵。
子厚在桺南蛮欣，文翁在蜀西鄙驯。
天心帝意诚念远，故为远俗迂良臣。
愿公不日居陶钧，大开东阁罗冠绅。
烹庖鼍龙脯麒麟，布被底下卧平津，天涯地角尽阳春。
上曹大夫
作者：郑侠
朝代：宋

客从南英到揭阳，十有五年困长道。囊资空竭奴仆愁，气象尘埃颜貌老。天矜穷悴幸有缘，太守曹公看客好。孤舟薄舣即趋门，一笑相迎见怀抱。道途险易人佚劳，俄顷咨询无不到。旌轩雍容屈临顾，袖出缄封相燕劳。舍舟东溪宅西湖，西湖风光画不如。是日佳筵在连理，宾从翕集何舒徐。大斗所酌真醍醐，珍肴异果琼瑶铺。巨觞潋滟巡数劝，惟恐不醉非宾娱。别有芙蕖对芳席，五干十花图在壁。万龙齐干玉森森，回看华轩笼翠碧。熙熙台上柳青青，众乐亭前松植植。尔乃盘桓四十日，尊罍时展情无斁。不知海内为主人，几人似公真好客。观公政治诚有伦，合居廊庙居海滨。子厚在柳南蛮欣，文翁在蜀西鄙驯。天心帝意诚念远，故为远俗迂良臣。愿公不日居陶钧，大开东阁罗冠绅。烹庖鼍龙脯麒麟，布被底下卧平津，天涯地角尽阳春。
上知郡承议
作者：郑侠
朝代：宋

至乐之性长自余，世物莫得而榛芜。
阴阳变化在舒惨，千里岂足劳建除。
忆昔僣侈擅一隅，琼宫贝阙粧金珠。
穷奢极靡相倾夺，所不可道矧可书。
天清地宁圣神出，荡荡一化浑太虗。
頽基故址尽荒草，往往狐兎来争居。
鱼书虎符若邮传，几人到此图安舒。
谭公贤明大国后，宝璞岂肯雕璠玙。
拂除荒秽出夷旷，茨茅墩瓦从古初。
璧书齐丘俭化论，譬如论海先河渠。
千古兴亡一端梦，逍遥巾氅日裕如。
有客登亭见施设，笑杀琐琐夸瀛壶。
上知郡承议
作者：郑侠
朝代：宋

至乐之性长自馀，世物莫得而榛芜。阴阳变化在舒惨，千里岂足劳建除。忆昔僣侈擅一隅，琼宫贝阙妆金珠。穷奢极靡相倾夺，所不可道矧可书。天清地宁圣神出，荡荡一化浑太虚。颓基故址尽荒草，往往狐兔来争居。鱼书虎符若邮传，几人到此图安舒。谭公贤明大国后，宝璞岂肯彫璠玙。拂除荒秽出夷旷，茨茅墩瓦从古初。璧书齐丘俭化论，譬如论海先河渠。千古兴亡一端梦，逍遥巾氅日裕如。有客登亭见施设，笑杀琐琐誇瀛壶。
上苏端明
作者：郑侠
朝代：宋

闻说天南受赐深，传方施药每挥金。看天风格樽前态，妙国胸怀枕上心。草木亦蒙铨品力，山川难载颂歌音。如今收拾知何用，衣被华夷有傅霖。昔向东坡览古文，长嗟简策锁风云。那知日月归元首，立见夔龙遇放勋。夷夏生灵真久困，圣贤膏泽有前闻。帡幪天地期功业，妙画奇书请暂焚。
上苏端明·其一
作者：郑侠
朝代：宋

闻说天南受赐深，传方施药每挥金。看天风格樽前态，妙国胸怀枕上心。草木亦蒙铨品力，山川难载颂歌音。如今收拾知何用，衣被华夷有傅霖。
上苏端明·其一
作者：郑侠
朝代：宋

闻说天南受赐深，传方施药每挥金。
看天风格樽前态，妙国胸懐枕上心。
草木亦蒙铨品力，山川难载颂歌音。
如今收拾知何用，衣被华夷有傅霖。
上苏端明·其二
作者：郑侠
朝代：宋

昔向东坡览古文，长嗟简策鎻风云。
那知日月归元首，立见夔龙遇放勋。
夷夏生灵真久困，圣贤膏泽有前闻。
帡幪天地期功业，妙畵奇书请暂焚。
上苏端明·其二
作者：郑侠
朝代：宋

昔向东坡览古文，长嗟简策锁风云。那知日月归元首，立见夔龙遇放勋。夷夏生灵真久困，圣贤膏泽有前闻。帡幪天地期功业，妙画奇书请暂焚。
临终作
作者：郑侠
朝代：宋
体裁：七言绝句

似此平生只藉天，还如过鸟在云边。如今身畔浑无物，赢得虚堂一枕眠。
仲常龙图自广中移帅闽
作者：郑侠
朝代：宋

去年牙戟海边城，空望门阑涕泗横。今日去旄东向梦，那知高纛此中迎。岂非丈席谐瞻对，亦似云衢有否亨。十有馀年想谆诲，更期朱玉似河倾。惠兹政化及民功，内外声称有古风。五岭山川情正黮，七闽桃李意先通。大明继照天衢辟，重德还朝众愿同。早晚皇穹顺舆议，老人星在玉堂中。
仲常龙图自广中移帅闽·其一
作者：郑侠
朝代：宋

去年牙戟海边城，空望门阑涕泗横。今日去旄东向梦，那知高纛此中迎。岂非丈席谐瞻对，亦似云衢有否亨。十有馀年想谆诲，更期朱玉似河倾。
仲常龙图自广中移帅闽·其一
作者：郑侠
朝代：宋

去年牙戟海边城，空望门阑涕泗横。
今日去旄东嚮梦，那知高纛此中迎。
岂非丈席谐瞻对，亦似云衢有否亨。
十有余年想谆诲，更期朱玉似河倾。
仲常龙图自广中移帅闽·其二
作者：郑侠
朝代：宋

惠兹政化及民功，内外声称有古风。五岭山川情正黮，七闽桃李意先通。大明继照天衢辟，重德还朝众愿同。早晚皇穹顺舆议，老人星在玉堂中。
仲常龙图自广中移帅闽·其二
作者：郑侠
朝代：宋

惠兹政化及民功，内外声称有古风。
五岭山川情正黮，七闽桃李意先通。
大明继照天衢闢，重德还朝众愿同。
早晚皇穹顺舆议，老人星在玉堂中。
仲常龙图自广中移师闽
作者：郑侠
朝代：宋

节钺依前向钓台，祥烟喜气两崔嵬。
民思父母无穷已，天借星辰有去回。
千里袴襦还众暖，三山楼阁为谁开。
须知道路先腾说，又见清凉古佛来。
仲常龙图自广中移师闽
作者：郑侠
朝代：宋

节钺依前向钓台，祥烟喜气两崔嵬。民思父母无穷已，天借星辰有去回。千里裤襦还众煖，三山楼阁为谁开。须知道路先腾说，又见清凉古佛来。
元符放还谢英守何智翁
作者：郑侠
朝代：宋

僦屋平山至典衣，来时便作十年期。
岂知未报归余閠，早有潜吟送别诗。
圣主恩仁天地力，明公怜念父兄慈。
征鞍拟待春和暖，催促行装愿少迟。
元符放还谢英守何智翁
作者：郑侠
朝代：宋

僦屋平山至典衣，来时便作十年期。岂知未报归馀闰，早有潜吟送别诗。圣主恩仁天地力，明公怜念父兄慈。征鞍拟待春和煖，催促行装愿少迟。
六镮助潮士钟平仲纳官輙辞赠以诗
作者：郑侠
朝代：宋

掲阳繁富州，钟子闬城闬。
怡然保清操，不与世俗换。
豪家富廪庾，鼠雀嫌陈烂。
钟子无田园，斗籴供晡旦。
甲第闢公门，奴僮立如雁。
钟子无使令，其子供靧盥。
无妻备组紃，无婢奉炊爨。
市屋十数椽，廛商是隣畔。
暝阴滋蠧蚀，飞屑落几案。
炎蒸鬰不通，挥扇尚流汗。
絃诵不辍音，学海穷瀰漫。
文章有星斗，胸臆藏璀璨。
何殊盛衣冠，而坐于涂炭。
下药百十包，虫腐皆逾半。
经年无人顾，蛛网潜滋蔓。
苦李十数株，采摘亦素干。
此外乃一无，儿女不蔽骭。
固非人所堪，随分亦侃侃。
何意官物租，添输告踰贯。
太守为学校，芹茆思乐泮。
买田垂万年，供给期无岸。
谁人不乐输，我独无计办。
此时私愁忧，几至方寸乱。
我身困长途，脱身自投窜。
闻此心恻然，不觉潜浩嘆。
六镮聊助君，鹭股难广献。
聊欲分子忧，使免频勾唤。
知子谓子贫，不知谓矜慢。
斯则朋游愆，此时那可断。
子犹重辞让，揖拜如战汗。
急取慎勿辞，六镮如六万。
六镮助潮士钟平仲纳官辄辞赠以诗
作者：郑侠
朝代：宋

揭阳繁富州，钟子闬城闬。怡然保清操，不与世俗换。豪家富廪庾，鼠雀嫌陈烂。钟子无田园，㪷籴供晡旦。甲第辟公门，奴僮立如雁。钟子无使令，其子供靧盥。无妻备组紃，无婢奉炊爨。市屋十数椽，廛商是邻畔。暝阴滋蠹蚀，飞屑落几案。炎蒸郁不通，挥扇尚流汗。弦诵不辍音，学海穷瀰漫。文章有星斗，胸臆藏璀璨。何殊盛衣冠，而坐于涂炭。下药百十包，虫腐皆逾半。经年无人顾，蛛网潜滋蔓。苦李十数株，采摘亦素干。此外乃一无，儿女不蔽骭。固非人所堪，随分亦侃侃。何意官物租，添输告踰贯。太守为学校，芹茆思乐泮。买田垂万年，供给期无岸。谁人不乐输，我独无计办。此时私愁忧，几至方寸乱。我身困长途，脱身自投窜。闻此心恻然，不觉潜浩叹。六镮聊助君，鹭股难广献。聊欲分子忧，使免频勾唤。知子谓子贫，不知谓矜慢。斯则朋游愆，此时那可断。子犹重辞让，揖拜如战汗。急取慎勿辞，六镮如六万。
再到吴子野岁寒堂
作者：郑侠
朝代：宋

再到岁寒堂，仍登岁寒阁。阁上与堂前，物物皆如昨。铁干偃虬龙，云峰自岩壑。文章有神力，璧笥光彩错。主人岁寒翁，古意何淡薄。山肴具樽酒，忻喜为我酌。高论写胞怀，千弩射鲸鳄。速悟有宝龟，灵通非火灼。辩议恣酬荅，亦以资笑谑。想翁宾去后，前扃徐徐钥。万卷罗目前，舒卷良自若。盛暑一榻风，祁寒一炉药。翛然去与来，一个无住着。我亦淡泊人，世味聊咀嚼。无种不取尝，毕竟何美恶。但闻岁寒风，便觉世龌龊。今兹翁如龙，看彼皆尺蠖。今兹翁如鸿，视彼皆笼缚。故愿岁寒翁，高收岁寒脚。踞坐百千年，看春华秋落。无令木石心，长笑人脆弱。
再到吴子野岁寒堂
作者：郑侠
朝代：宋

再到岁寒堂，仍登岁寒阁。
阁上与堂前，物物皆如昨。
铁干偃虬龙，云峰自岩壑。
文章有神力，璧笥光彩错。
主人岁寒翁，古意何淡薄。
山肴具樽酒，忻喜为我酌。
高论冩胞懐，千弩射鲸鳄。
速悟有宝龟，灵通非火灼。
辩议恣酬荅，亦以资笑谑。
想翁宾去后，前扄徐徐钥。
万卷罗目前，舒卷良自若。
盛暑一榻风，祁寒一炉药。
翛然去与来，一个无住着。
我亦淡泊人，世味聊咀嚼。
无种不取尝，毕竟何美恶。
但闻岁寒风，便觉世龌龊。
今兹翁如龙，看彼皆尺蠖。
今兹翁如鸿，视彼皆笼缚。
故愿岁寒翁，高收岁寒脚。
踞坐百千年，看春华秋落。
无令木石心，长笑人脆弱。
出御史台
作者：郑侠
朝代：宋
体裁：七言绝句

万险千艰六出身，如今也得避嚣尘。须知从此寒原上，有个行歌拾穗人。
古交行
作者：郑侠
朝代：宋

大海有时竭，此心沥不乾。厚地有时坼，此心无裂文。持此以相照，百鍊青铜昏。用此以相惠，贝璧黄金盘。觌面有馀欢，背面无间言。德义以相高，庆誉以相先。千古似一日，万里如同筵。此为金石交，谁与知者论。
古交行
作者：郑侠
朝代：宋

大海有时竭，此心沥不干。
厚地有时坼，此心无裂文。
持此以相照，百炼青铜昏。
用此以相惠，贝璧黄金盘。
觌面有余欢，背面无间言。
德义以相高，庆誉以相先。
千古似一日，万里如同筵。
此为金石交，谁与知者论。
句
作者：郑侠
朝代：宋

未言路上舟车费，尚欠城中酒药钱。
同子忠上西楼
作者：郑侠
朝代：宋

偶因送客上西楼，共爱佳城枕海陬。雁翅人家千巷陌，犬牙商舶数汀洲。风吹细雨兼秋净，云漏疏星带水流。独有单亲头早白，迢迢东望不胜愁。
同子忠上西楼
作者：郑侠
朝代：宋

偶因送客上西楼，共爱佳城枕海陬。
雁翅人家千巷陌，犬牙商舶数汀洲。
风吹细雨兼秋凈，云漏疏星带水流。
独有单亲头早白，迢迢东望不胜愁。
和叔粲沧浪亭
作者：郑侠
朝代：宋

高亭殖殖水冷冷，笑指鸥凫坐晚汀。远不闻声千橹去，矫如争秀数峰青。烟云窗牖纷纷雨，露月蒹葭点点星。最好归舆拥双璧，笙歌灯火照仙屏。
和叔粲沧浪亭
作者：郑侠
朝代：宋

高亭殖殖水冷冷，笑指鸥鳬坐晚汀。
远不闻声千橹去，矫如争秀数峰青。
烟云窗牖纷纷雨，露月蒹葭点点星。
最好归舆拥双璧，笙歌灯火照仙屏。
和子京霜字见寄
作者：郑侠
朝代：宋

秋深园圃虽无雨，晚岁头须自有霜。身事无功且人事，酒囊馀地乃书囊。寒雅啸侣鸣乔木，粉蝶成围过矮墙。对此每思良友伴，幸时来访浣愁肠。
和子京霜字见寄
作者：郑侠
朝代：宋

秋深园圃虽无雨，晚岁头鬚自有霜。
身事无功且人事，酒囊余地乃书嚢。
寒雅啸侣鸣乔木，粉蝶成围过矮墻。
对此每思良友伴，幸时来访浣愁膓。
和孔义甫送谢丈致仕
作者：郑侠
朝代：宋

公本神仙人，眸子如点漆。
少年富词学，胸府罗星日。
千邻告饥籴，靡不售所乞。
清时登膴仕，直以名驾实。
非若势利徒，志意随缨绂。
舜立皋益来，文兴闳泰出。
辽辽天地间，千载兹会一。
神皇真圣神，羣策期尽屈。
何意羣虑卑，惟思进身疾。
然否差毫厘，愁寃腾万室。
天聪竟下听，罪已逾帝乙。
公时如巨龙，盘泊虾蠏窟。
孰不念泽施，天人共欣怿。
宁知未艾服，恳恳乞骸骨。
不免使众疑，为高至遗物。
应思世役役，耽狥穷终没。
寕殊鸡与鹜，一饱归罝罻。
囗囗闻风清，是甘守圭荜。
和孔义甫送谢丈致仕
作者：郑侠
朝代：宋

公本神仙人，眸子如点漆。少年富词学，胸府罗星日。千邻告饥籴，靡不售所乞。清时登膴仕，直以名驾实。非若势利徒，志意随缨绂。舜立皋益来，文兴闳泰出。辽辽天地间，千载兹会一。神皇真圣神，群策期尽屈。何意群虑卑，惟思进身疾。然否差毫厘，愁冤腾万室。天聪竟下听，罪已逾帝乙。公时如巨龙，盘泊虾蟹窟。孰不念泽施，天人共欣怿。宁知未艾服，恳恳乞骸骨。不免使众疑，为高至遗物。应思世役役，耽徇穷终没。宁殊鸡与鹜，一饱归罝罻。□□闻风清，是甘守圭荜。
和孟坚二月晦同出城
作者：郑侠
朝代：宋

花柳接重闉，三分破二春。江梅初弄雪，垄麦旋收新。缨绋嗟尘事，农桑羡野民。暂陪游乐乘，此日是何辰。城中未必闷，出郭喜还生。浓淡山原气，高低溪涧声。鸣棋振幽谷，把酒听流莺。疏旷还随分，何须学步兵。
和孟坚二月晦同出城·其一
作者：郑侠
朝代：宋
体裁：五言律诗

花柳接重闉，三分破二春。江梅初弄雪，垄麦旋收新。缨绋嗟尘事，农桑羡野民。暂陪游乐乘，此日是何辰。
和孟坚二月晦同出城·其二
作者：郑侠
朝代：宋

城中未必闷，出郭喜还生。
浓淡山原气，高低溪涧声。
鸣棊振幽谷，把酒听流莺。
疏旷还随分，何须学步兵。
和孟坚二月晦同出城·其二
作者：郑侠
朝代：宋

城中未必闷，出郭喜还生。浓淡山原气，高低溪涧声。鸣棋振幽谷，把酒听流莺。疏旷还随分，何须学步兵。
和李天与秀才
作者：郑侠
朝代：宋

西塘老人唤回翁，愚惷无他生所钟。簧鼓不闻非耳聋，形器不涉非无踪。尽伤万类物所蒙，圭璋贝璧矜昂颙。琐屑之私背大公，尘埃蔀明荆塞胸。宜厚而薄歉为丰，奚以经济跻和冲。王功曰勋民曰庸，勋谁烈烈庸谁同。掊夷劓夺祈爵封，若人无所用其忠。扣天惟兹冀祖宗，愿一更改由大通。雪霜岩岩有高松，罗网密密皆去鸿。此身万死非灾凶，生随蝼蚁气蜺虹。共追太古还醇醲，不忍生置炉鼎中。圣德如天非世逢，迨兹白发犹颛侗。圭刀为活群贾佣，何乃紫木临身宫。地不爱宝人来共，威仪党党君子风。袖中球琳来相从，手搜明珠心益恭。伟哉斯人空不空，其中宏深外雍雍。淡交庶几宁鄙衷，个中自古无蛇龙。
和李天与秀才
作者：郑侠
朝代：宋

西塘老人唤回翁，愚惷无他生所钟。
簧鼓不闻非耳聋，形器不涉非无踪。
尽伤万类物所蒙，圭璋贝璧矜昻颙。
琐屑之私背大公，尘埃蔀明荆塞胸。
宜厚而薄歉为丰，奚以经济跻和冲。
王功曰勲民曰庸，勲谁烈烈庸谁同。
掊夷劓夺祈爵封，若人无所用其忠。
扣天惟兹冀祖宗，愿一更改由大通。
雪霜岩岩有高松，罗网密密皆去鸿。
此身万死非灾凶，生随蝼蚁气蜺虹。
共追太古还醇醲，不忍生置炉鼎中。
圣德如天非世逢，迨兹白髪犹颛侗。
圭刀为活羣贾佣，何乃紫木临身宫。
地不爱宝人来共，威仪党党君子风。
袖中球琳来相从，手搜明珠心益恭。
伟哉斯人空不空，其中宏深外雍雍。
淡交庶几宁鄙衷，箇中自古无蛇龙。
和英州太守何智翁次韵冯仲礼麻江桥
作者：郑侠
朝代：宋

叠石梁空太守贤，一年功力倍千年。惠从今日流终古，智是当时决九川。有竞轮蹄何杂沓，无情风月亦流连。红灯焰焰三更市，从此吴江不直钱。一带危桥接市廛，春成冬坏几多年。谁驱巨石如填海，化作长虹下饮川。白水晓寒孤洞杳，红灯夜午万珠连。清风明月如堪买，且问如今直几钱。
和英州太守何智翁次韵冯仲礼麻江桥·其一
作者：郑侠
朝代：宋

叠石梁空太守贤，一年功力倍千年。惠从今日流终古，智是当时决九川。有竞轮蹄何杂沓，无情风月亦流连。红灯焰焰三更市，从此吴江不直钱。
和英州太守何智翁次韵冯仲礼麻江桥·其一
作者：郑侠
朝代：宋

迭石梁空太守贤，一年功力倍千年。
惠从今日流终古，智是当时决九川。
有竞轮蹄何杂沓，无情风月亦流连。
红灯焰焰三更市，从此吴江不直钱。
和英州太守何智翁次韵冯仲礼麻江桥·其二
作者：郑侠
朝代：宋
体裁：七言律诗

一带危桥接市廛，春成冬坏几多年。谁驱巨石如填海，化作长虹下饮川。白水晓寒孤洞杳，红灯夜午万珠连。清风明月如堪买，且问如今直几钱。
和荆公何处难忘酒诗
作者：郑侠
朝代：宋
体裁：五言律诗

何处难缄口，熙宁政失中。四方三面战，十室九家空。见佞眸如水，闻忠耳似聋。君门深万里，安得此言通。
和蔡公上巳
作者：郑侠
朝代：宋

恺悌侯藩修禊事，风流草木荐天香。使君喜为民行乐，拟筑春光作舞场。
和蔡公上巳
作者：郑侠
朝代：宋

恺悌侯藩修禊事，风流草木荐天香。
使君喜为民行乐，拟筑春光作舞塲。
大水除厅前小屋
作者：郑侠
朝代：宋

庭下新来不掩门，洒然无复旧时喧。小锄轻瓮从兹起，无补清时合灌园。
大水除厅前小屋
作者：郑侠
朝代：宋

庭下新来不掩门，洒然无復旧时喧。
小锄轻瓮从兹起，无补清时合灌园。
季冬桃花
作者：郑侠
朝代：宋

真宰终无妄，元和岂有偏。如何洞天蕊，开向雪花前。游骑虽然阒，红芳亦自鲜。惟应祝融氏，偷窃玩馀年。
季冬桃花
作者：郑侠
朝代：宋

真宰终无妄，元和岂有偏。
如何洞天蕋，开向雪花前。
游骑虽然閴，红芳亦自鲜。
惟应祝融氏，偷窃翫余年。
孤屿亭
作者：郑侠
朝代：宋

峰峦何迤逦，天际相依倚。
如何是孤屿，独立澄明裏。
孤屿亭
作者：郑侠
朝代：宋

峰峦何迤逦，天际相依倚。如何是孤屿，独立澄明里。
宴十五约重阳饮患无登高处
作者：郑侠
朝代：宋
体裁：七言绝句

道义相欢胜饮醪，况添流雪见承糟。卧篱一醉陶家宅，不是龙山趣也高。
幽居
作者：郑侠
朝代：宋

萧条深巷寄门墙，城郭村居事异常。石展地衣三药径，锦围天柱十花樯。幽禽隔树钩胶语，异草摇风合和香。不觉冬归与春到，但知无事日偏长。
幽居
作者：郑侠
朝代：宋

萧条深巷寄门墻，城郭村居事异常。
石展地衣三药径，锦围天柱十花樯。
幽禽隔树鈎胶语，异草揺风合和香。
不觉冬归与春到，但知无事日偏长。
忘机亭
作者：郑侠
朝代：宋

凫鸥近隼旟，亭阴戏鲂鳟。我自无机心，忘机成戏论。
忘机亭
作者：郑侠
朝代：宋

鳬鸥近隼旟，亭阴戏鲂鳟。
我自无机心，忘机成戏论。
教子孙读书
作者：郑侠
朝代：宋

水在盘盂中，可以鉴毛发。盘盂若动摇，星日亦不察。镜在台架上，可以照颜面。台架若动摇，眉目不可辨。精神在人身，水镜为拟伦。身定则神凝，明于乌兔轮。是以学道者，要先安其身。坐欲安如山，行若畏动尘。目不妄动视，口不妄谈论。俨然望而畏，暴慢不得亲。淡然虚而一，志虑则不分。眼见口即诵，耳识潜自闻。神焉默省记，如口味甘珍。一遍胜十遍，不令人艰辛。
教子孙读书
作者：郑侠
朝代：宋

水在盘盂中，可以鑑毛髪。
盘盂若动揺，星日亦不察。
镜在台架上，可以照颜面。
台架若动揺，眉目不可辨。
精神在人身，水镜为拟伦。
身定则神凝，明于乌兎轮。
是以学道者，要先安其身。
坐欲安如山，行若畏动尘。
目不妄动视，口不妄谈论。
俨然望而畏，暴慢不得亲。
淡然虗而一，志虑则不分。
眼见口即诵，耳识潜自闻。
神焉黙省记，如口味甘珍。
一遍胜十遍，不令人艰辛。
权府黄叔粲朝奉双门落成之会有感而作
作者：郑侠
朝代：宋
体裁：七言律诗

凤管鸾丝彻太清，双门今日落功成。一州壮观新楼好，千里欣欢太守名。已见声华逾綵绚，更期中外倚端平。详风瑞雨年年事，海角天涯似此城。
次孟坚初冬晴和见梨桃二花作
作者：郑侠
朝代：宋

十月南天尚暑襟，幽花何怪动清吟。半扉素蕊呈修径，几朵夭红出茂林。地借小春回暖气，日匀疏影转轻阴。惟应幕府多才俊，不负行台醉赏心。
次孟坚初冬晴和见梨桃二花作
作者：郑侠
朝代：宋

十月南天尚暑襟，幽花何怪动清吟。
半扉素蕋呈修径，几朶夭红出茂林。
地借小春回暖气，日匀疏影转轾阴。
惟应幕府多才俊，不负行台醉赏心。
次张君举秀才
作者：郑侠
朝代：宋

长风清洒翳天尘，捧出重光耀世轮。
龙衮未温当扆坐，凤书先轸向隅人。
一缄符命来差缓，四尺先坟梦已频。
衰老将何报明主，雪霜柯干艹莱身。
次张君举秀才
作者：郑侠
朝代：宋

长风清洒翳天尘，捧出重光耀世轮。龙衮未温当扆坐，凤书先轸向隅人。一缄符命来差缓，四尺先坟梦已频。衰老将何报明主，雪霜柯干草莱身。
次张子京游天王湖作
作者：郑侠
朝代：宋

湖上迟迟不忍还，谈玄清彻几重关。旋岚野马皆归静，逝鸟潜鱼各自閒。坠果露巢秋后树，淡烟斜日晚来山。吟情到此何终极，注目红云紫雾间。
次张子京游天王湖作
作者：郑侠
朝代：宋

湖上迟迟不忍还，谈玄清彻几重闗。
旋岚野马皆归静，逝鸟潜鱼各自閒。
坠果露巢秋后树，淡烟斜日晚来山。
吟情到此何终极，注目红云紫雾间。
次张汉公言怀
作者：郑侠
朝代：宋

人间滚滚竟何营，只为蝇头利与名。千里瘴乡吾逐客，一箪穷巷子书生。文章相误终须别，宠辱无关自不惊。赢得白头闲处坐，一竿风月有谁争。
次张汉公言懐
作者：郑侠
朝代：宋

人间滚滚竟何营，只为蝇头利与名。
千里瘴乡吾逐客，一箪穷巷子书生。
文章相误终须别，宠辱无闗自不惊。
赢得白头闲处坐，一竿风月有谁争。
次韵严巨孟
作者：郑侠
朝代：宋

侠也生来拙，论才寸不通。趋时惭寡术，守古又无功。永日书千卷，闲宵月数峰。惟期贤者达，邃閤见开通。侠也荒唐学，文章愧古风。谁将覆醯醢，子谓近蜺虹。去圣虽云远，微言信可宗。期君振颓敝，谟典嗣前功。侠也愚而已，奚称忠与刚。未能安社稷，自合窜炎荒。国以民为本，仁当生不伤。君其明辨此，万里在飞翔。
次韵严巨孟·其一
作者：郑侠
朝代：宋
体裁：五言律诗

侠也生来拙，论才寸不通。趋时惭寡术，守古又无功。永日书千卷，闲宵月数峰。惟期贤者达，邃閤见开通。
次韵严巨孟·其三
作者：郑侠
朝代：宋
体裁：五言律诗

侠也愚而已，奚称忠与刚。未能安社稷，自合窜炎荒。国以民为本，仁当生不伤。君其明辨此，万里在飞翔。
次韵严巨孟·其二
作者：郑侠
朝代：宋

侠也荒唐学，文章愧古风。
谁将覆酰醢，子谓近蜺虹。
去圣虽云远，微言信可宗。
期君振頽敝，谟典嗣前功。
次韵严巨孟·其二
作者：郑侠
朝代：宋

侠也荒唐学，文章愧古风。谁将覆醯醢，子谓近蜺虹。去圣虽云远，微言信可宗。期君振颓敝，谟典嗣前功。
次韵余倅笼碧轩
作者：郑侠
朝代：宋

万龙齐干拥高牙，占尽幽奇只一家。
分破密阴开细路，罩将余碧入江沙。
静笼簮玉朝云合，暮到杯金夜月斜。
贤守二车真可畏，尊前诗笔太豪华。
次韵余倅笼碧轩
作者：郑侠
朝代：宋

万龙齐干拥高牙，占尽幽奇只一家。分破密阴开细路，罩将馀碧入江沙。静笼簪玉朝云合，暮到杯金夜月斜。贤守二车真可畏，尊前诗笔太豪华。
次韵余纯臣通判球琅轩
作者：郑侠
朝代：宋

耸翠凌空不少盘，回环使宅对千峦。高华谁为球琅辟，劲节相怜霜雪寒。引得凤来缘有实，化为龙去始堪看。桐庐寂寞烟云暝，惆怅无人近钓竿。
次韵余纯臣通判球琅轩
作者：郑侠
朝代：宋

耸翠凌空不少盘，回环使宅对千峦。
高华谁为球琅闢，劲节相怜霜雪寒。
引得凤来缘有实，化为龙去始堪看。
桐庐寂寞烟云暝，惆怅无人近钓竿。
次韵太守仁智堂
作者：郑侠
朝代：宋

堂下玻瓈看碧澜，天边图画指层峦。崔嵬切汉星辰近，清泚照人毛骨寒。已叹神明传政化，仍观慈惠展杯盘。尊前不为扶衰病，敢惜酡颜胜渥丹。
次韵太守仁智堂
作者：郑侠
朝代：宋

堂下玻瓈看碧澜，天邉图畵指层峦。
崔嵬切汉星辰近，清泚照人毛骨寒。
已嘆神明传政化，仍观慈惠展杯盘。
尊前不为扶衰病，敢惜酡颜胜渥丹。
次韵子京下元雨过对月
作者：郑侠
朝代：宋
体裁：七言律诗

年虽小歉俗安苏，小雨时时济旱枯。天为下民成晚霁，月将三五上东隅。星如青女临银镜，人似寒冰在玉壶。想是庭前吟望久，岂殊云外一轮孤。
次韵子京早春雨中
作者：郑侠
朝代：宋

花草迎春意已娇，霡如膏雨復连朝。
昏云暗雾饶慵困，疏李残梅共寂寥。
赖有河阳游约近，能令圃泽睡魔消。
看看陌上千红紫，只好公孙日觧貂。
次韵子京早春雨中
作者：郑侠
朝代：宋

花草迎春意已娇，霢如膏雨复连朝。昏云暗雾饶慵困，疏李残梅共寂寥。赖有河阳游约近，能令圃泽睡魔消。看看陌上千红紫，只好公孙日解貂。
次韵子京述怀
作者：郑侠
朝代：宋

桑海有涯殊浩荡，蕙风无动任飘飖。莫穷兴废千年事，但看盈虚两信潮。方听民间歌道化，何为天际想归桡。当知得意无南北，随向生成似玉杓。
次韵子京述懐
作者：郑侠
朝代：宋

桑海有涯殊浩荡，蕙风无动任飘飖。
莫穷兴废千年事，但看盈虗两信潮。
方听民间歌道化，何为天际想归桡。
当知得意无南北，随向生成似玉杓。
次韵子发劝酒
作者：郑侠
朝代：宋

子真依前家谷口，无地栽禾只栽柳。
否亨千态古难常，与物浮沉儿女诟。
鵾鹏海伏而天飞，鹪鹩林栖惟一枝。
迂谈阔论偶相识，千世一遇非为迟。
君看大旱希云霓，又看朝隮雷雨随。
天之神力岂不大，若丰若约无定姿。
况夫人物在宇宙，无异蝇蚁停杯巵。
生亡尚非已主宰，滋味得不随醇醨。
是以众人察察日不足，我独闷闷顽无知。
方吾醺酣以盂杯为小，正见沧海如池沼。
子又作诗劝我醉如泥，得非亦以惽惽为胜晓。
次韵子发劝酒
作者：郑侠
朝代：宋

子真依前家谷口，无地栽禾只栽柳。否亨千态古难常，与物浮沉儿女诟。鹍鹏海伏而天飞，鹪鹩林栖惟一枝。迂谈阔论偶相识，千世一遇非为迟。君看大旱希云霓，又看朝隮雷雨随。天之神力岂不大，若丰若约无定姿。况夫人物在宇宙，无异蝇蚁停杯卮。生亡尚非已主宰，滋味得不随醇醨。是以众人察察日不足，我独闷闷顽无知。方吾醺酣以盂杯为小，正见沧海如池沼。子又作诗劝我醉如泥，得非亦以悯悯为胜晓。
次韵广州梁有为秀才
作者：郑侠
朝代：宋

孤直惟知不愧天，飘零无复记流年。学从邹鲁已如此，贫甚颜原亦浩然。乞食偶随持钵老，入城因访跨羊仙。真人到了扶真道，手付瑶台刻玉篇。
次韵广州梁有为秀才
作者：郑侠
朝代：宋

孤直惟知不愧天，飘零无復记流年。
学从邹鲁已如此，贫甚颜原亦浩然。
乞食偶随持钵老，入城因访跨羊仙。
真人到了扶真道，手付瑶台刻玉篇。
次韵张伯时以再任为贺
作者：郑侠
朝代：宋

再官庠序为宁亲，立道惟忧歉泗滨。若使佞谀求利达，便居廊庙亦沉沦。环惟书史何如乐，得是英髦信不贫。如子才豪犹未第，每思冥晦避通津。
次韵张伯时以再任为贺
作者：郑侠
朝代：宋

再官庠序为宁亲，立道惟忧歉泗濵。
若使佞谀求利达，便居廊庙亦沉沦。
环惟书史何如乐，得是英髦信不贫。
如子才豪犹未第，每思冥晦避通津。
次韵张老见赠
作者：郑侠
朝代：宋
体裁：七言律诗

乌鸦蝼蚁有君臣，此义如何易世尘。欲为无穷宗社计，肯忧如幻死生身。八千江上奔驰路，十二天南黯淡春。归到亲闱捧杯酒，始知终是福唐人。
次韵春登楼
作者：郑侠
朝代：宋

公余閒步古城巅，迟日和风暇豫天。
花引嫩芳迎晓露，柳垂轻絮拂晴烟。
一尊椒桂除三品，千室讴歌在五絃。
红紫正争春又半，断崖荒堑草芊芊。
次韵春登楼
作者：郑侠
朝代：宋

公馀閒步古城巅，迟日和风暇豫天。花引嫩芳迎晓露，柳垂轻絮拂晴烟。一尊椒桂除三品，千室讴歌在五弦。红紫正争春又半，断崖荒堑草芊芊。
次韵李天与张温夫
作者：郑侠
朝代：宋

年来年去一衰翁，几不能言但守中。每叹善交如管鲍，那知所得并轲雄。直教颜巷人难处，秪愿融尊酒不空。自古英贤有穷达，谁能朋友谢磨砻。
次韵李天与张温夫
作者：郑侠
朝代：宋

年来年去一衰翁，几不能言但守中。
每嘆善交如管鲍，那知所得并轲雄。
直教颜巷人难处，秪愿融尊酒不空。
自古英贤有穷达，谁能朋友谢磨砻。
次韵杜幕春日
作者：郑侠
朝代：宋

平明驱马出城东，马上知君兴莫穷。淮曲山川三月路，春光桃李万家风。酒肠宽处须吞海，诗思狂来几击钟。何事青□正双鬓，拟将渔钓约溪翁。
次韵杜幕春日
作者：郑侠
朝代：宋

平明驱马出城东，马上知君兴莫穷。
淮曲山川三月路，春光桃李万家风。
酒肠寛处须吞海，诗思狂来几击钟。
何事青□正双鬂，拟将渔钓约溪翁。
次韵清溪樊主簿
作者：郑侠
朝代：宋

欲致皇恩浃羽鳞，天涯地角尽如春。
当年欵欵曾忘死，今日区区肯患贫。
正以庭闱安梓里，谁知魂梦达枫宸。
海邦一见如畴昔，心膂相知亦宿因。
次韵清溪樊主簿
作者：郑侠
朝代：宋

欲致皇恩浃羽鳞，天涯地角尽如春。当年款款曾忘死，今日区区肯患贫。正以庭闱安梓里，谁知魂梦达枫宸。海邦一见如畴昔，心膂相知亦宿因。
次韵环翠亭
作者：郑侠
朝代：宋

天围湖海净团圞，水色山光四座寒。暗结浓阴森万木，静铺遥碧拥千峦。共斟绿醑看浮蚁，遥见孤舟下远湍。是处烟云有佳隐，崎岖长道太无端。
次韵环翠亭
作者：郑侠
朝代：宋

天围湖海凈团圞，水色山光四座寒。
暗结浓阴森万木，静铺遥碧拥千峦。
共斟緑醑看浮蚁，遥见孤舟下远湍。
是处烟云有佳隠，﨑岖长道太无端。
次韵知郡登高言怀
作者：郑侠
朝代：宋

莫向天涯说故乡，人身不似雁随阳。黄花满手空佳节，千里有怀如寸肠。为许功名酬圣代，不须愁绪付瑶觞。男儿不是闺中物，生则桑弧射四方。
次韵知郡登高言懐
作者：郑侠
朝代：宋

莫向天涯说故乡，人身不似雁随阳。
黄花满手空佳节，千里有懐如寸肠。
为许功名酬圣代，不须愁绪付瑶觞。
男儿不是闺中物，生则桑弧射四方。
次韵种道行衙赏莲花
作者：郑侠
朝代：宋

城中势利如聚蛙，聒聒鼓闹穷两衙。忽闻携樽命真赏，如见地涌金莲花。况兹危亭跨高爽，极目四顾穷天涯。红蕖缭绕几数亩，盛妆翠盖相撑拿。舆肩不换足已到，咫尺异彼穷幽遐。居之自可换凡骨，不必饮露餐朝霞。堂堂露衢不户牖，非此非彼无追赊。幸时有酒共酩酊，不尔一啜先春茶。楸枰小小较胜负，往往笑语成欢哗。归来清风恐飘帽，月影已向西楼斜。长舒两脚就枕簟，一觉已听清晨笳。
次韵种道行衙赏莲花
作者：郑侠
朝代：宋

城中势利如聚蛙，聒聒鼓闹穷两衙。
忽闻携樽命真赏，如见地涌金莲花。
况兹危亭跨高爽，极目四顾穷天涯。
红蕖缭遶几数亩，盛粧翠盖相撑拏。
舆肩不换足已到，咫尺异彼穷幽遐。
居之自可换凡骨，不必饮露餐朝霞。
堂堂露衢不户牖，非此非彼无追赊。
幸时有酒共酩酊，不尔一啜先春茶。
楸枰小小较胜负，往往笑语成讙譁。
归来清风恐飘帽，月影已向西楼斜。
长舒两脚就枕簟，一觉已听清晨笳。
次韵赵资道秋夜闻角
作者：郑侠
朝代：宋

萧索秋城五鼓前，月临残梦正团圆。彤楼一曲梅花落，玉枕谁家绣带连。歌酒梁园人散后，弓刀秦戍雁南天。一般凄咽西风下，转展空床夜不眠。
次韵赵资道秋夜闻角
作者：郑侠
朝代：宋

萧索秋城五鼓前，月临残梦正团圎。
彤楼一曲梅花落，玉枕谁家绣带连。
歌酒梁园人散后，弓刀秦戍雁南天。
一般凄咽西风下，转展空床夜不眠。
次韵陈秀才告别之作
作者：郑侠
朝代：宋

行槖萧萧又出门，岂应踪迹溷东园。
诗书无地人间世，山野有亭江上村。
几许春秋由白髪，谁能枝叶事閒言。
行矣吾衰今已矣，独将清梦到干坤。
次韵陈秀才告别之作
作者：郑侠
朝代：宋

行橐萧萧又出门，岂应踪迹溷东园。诗书无地人间世，山野有亭江上村。几许春秋由白发，谁能枝叶事閒言。行矣吾衰今已矣，独将清梦到乾坤。
江亭与程瞿二君邂逅小饮太守送酒因成
作者：郑侠
朝代：宋

苍翠擎天江上山，淙琤泻玉亭前水。
邂逅相逢坐上人，倾盖论心何俊伟。
凉风飒飒来几筵，似与清谈相表裏。
程瞿轩轩古遗义，悯我羁穷见辞气。
以为此时无一杯，直恐江山解相鄙。
旋呼奴僮涤铛勺，豆肉盘蔬随所峙。
三杯五杯復七杯，清兴悠悠殊未已。
復向行舟寻果饵，鱻薧拟欲求诸市。
丰殽佳馔来使庖，臣囗长鱐间珍脆。
逡巡长呵下云际，传以报谒迂千骑。
薄闻江浒清饮欢，归去琼浆遽来赐。
大哉何公古循吏，易俗移风有深致。
人之所背公所趋，正以敦薄醇醨为已事。
连英二城接疆理，旧绩新庸满人耳。
道涂赓载尽欢謡，冠佩清言有余美。
江亭与程瞿二君邂逅小饮太守送酒因成
作者：郑侠
朝代：宋

苍翠擎天江上山，淙琤泻玉亭前水。邂逅相逢坐上人，倾盖论心何俊伟。凉风飒飒来几筵，似与清谈相表里。程瞿轩轩古遗义，悯我羁穷见辞气。以为此时无一杯，直恐江山解相鄙。旋呼奴僮涤铛勺，豆肉盘蔬随所峙。三杯五杯复七杯，清兴悠悠殊未已。复向行舟寻果饵，鲜薧拟欲求诸市。丰殽佳馔来使庖，臣□长鱐间珍脆。逡巡长呵下云际，传以报谒迂千骑。薄闻江浒清饮欢，归去琼浆遽来赐。大哉何公古循吏，易俗移风有深致。人之所背公所趋，正以敦薄醇醨为已事。连英二城接疆理，旧绩新庸满人耳。道涂赓载尽欢谣，冠佩清言有馀美。
渔家
作者：郑侠
朝代：宋
体裁：七言绝句

月满平湖夜渐深，浩波千顷荡黄金。不知世有荣华事，何至中藏喜惧心。
漫成
作者：郑侠
朝代：宋
体裁：七言律诗

衲帽麻衣君勿轻，有如华衮贵难名。人须自力方能立，事若无诚断不成。倚物蔓条终嫩脆，冒霜寒柏始坚贞。男儿一副黄金骨，莫学伊阿浪死生。
漫成
作者：郑侠
朝代：宋
体裁：七言绝句

风送微凉来小户，月回清影向疏窗。不知人世何珍丽，可与诗书气味双。
烟雨楼
作者：郑侠
朝代：宋

层梯叠构倚穹苍，烟雨江山见渺茫。人是神仙来镇守，物随时节亦循良。静铺紫翠资吟兴，时作霏微助岁穰。岂比啼猩兼啸鬼，浪将愁恨向潇湘。仙人居处即鳌宫，更作层楼峭倚空。群岫西来烟漠漠，大江南去雨濛濛。花镳柳策熙怡里，耘笠渔蓑笑语中。别有夜楹千里月，凭栏清兴与谁同。
烟雨楼·其一
作者：郑侠
朝代：宋
体裁：七言律诗

层梯叠构倚穹苍，烟雨江山见渺茫。人是神仙来镇守，物随时节亦循良。静铺紫翠资吟兴，时作霏微助岁穰。岂比啼猩兼啸鬼，浪将愁恨向潇湘。
烟雨楼·其二
作者：郑侠
朝代：宋

仙人居处即鰲宫，更作层楼峭倚空。
羣岫西来烟漠漠，大江南去雨蒙蒙。
花镳柳策熙怡裏，耘笠渔簑笑语中。
别有夜楹千里月，凭栏清兴与谁同。
烟雨楼·其二
作者：郑侠
朝代：宋

仙人居处即鳌宫，更作层楼峭倚空。群岫西来烟漠漠，大江南去雨濛濛。花镳柳策熙怡里，耘笠渔蓑笑语中。别有夜楹千里月，凭栏清兴与谁同。
瑞像阁同杨骥雪夜饮酒
作者：郑侠
朝代：宋
体裁：古风

浓雪暴寒斋，寒斋岂怕哉。书随更漏尽，春遂酒瓶开。一酌留孔孟，再酌招赐回。酌酌入诗句，同上玉楼台。